180 минг доллар кимга аталган эди?\nГазетасининг расмий веб-сайти\nЖиноят ҳақиқати ва адолат\nЭнг аввало шундай савол туғилади: 180 минг АҚШ доллари кўп пулми ёки оз пулми? Албатта, жуда кўпчилигимиз учун ниҳоятда катта пул. Бироқ, яна кимларгадир оз пул бўлиб кўриниши ҳам мумкин.\n38 ёшли Маъмура Ташматова таниши Х.Мелиевнинг бизнес орқали жуда катта пул топаётганлигини билгач, у билан ўта яқинлашиб кетди. Х.Мелиевни ҳар томонлама чуқур ўрганиб билгач, сўнг кўнглига тугиб қўйган режасини амалга оширишга киришди.\nАввалига Маъмура ўзининг фармацевтика соҳасида тадбиркорлик билан шуғулланаётганини пеш қилиб, ёрдам сўради. Бор-йўғи 10 минг АҚШ доллари, холос. Бу пулни қўлга киритгач эса Х.Мелиевнинг ишончига тўла кириб олиш мақсадида тездаёқ олган 10 минг АҚШ долларини фойдаси билан деб 20 минг АҚШ доллари қилиб қайтариб берди. Маъмура Х.Мелиев билан ўртасидаги пул олди-бердисига Тошкент-Қўқон йўналишида қатновчи киракаш Ғофир исмли шахс гувоҳ бўлиб туррди. Чунки, Маъмура тез-тез Х.Мелиевдан катта-катта миқдорда пул олар ва тездаёқ фойдаси билан қайтариб берарди.\nУларнинг яқинликлари пиравордида шунчаликка етиб бордики, Тошкент шаҳрида ижарага олинган хонадонлардан бирида ҳатто улар жинсий яқинлик қила бошлашди.\nМаъмура қўйган тўрининг бир четини йиғиштириш вақти келганини сезиб, кутилмаганда ўзининг қизини гувоҳлигида Х.Мелиевга дўқ-пўписа қилиб, “Сен билан жинсий яқинлик қилиб, сендан СПИД юқтириб олдим. Сендан бошақа биров билан жинсий яқин бўлмаган эдим. Бу ҳақда яқинларингга айтиб, шарманда қиламан” деб 50 минг АҚШ долларини талаб қила бошлади. Бундай шармандаликдан чўчиган Х.Мелиев дарҳол Маъмура айтган 50 минг АҚШ долларини нақд бериб, энди қутулдим деб ўйлаганди. Аммо у хато ўйлади. Маъмура ўйлаган режасининг фақат биринчи босқичини амалга оширган эди, холос.\nШундай кунларни бирида Маъмура Х.Мелиевга телефон қилиб, қизи ҳозирда Россия Федерациясидан жуда кўп миқдорда фармацевтика маҳсулотларини олиб келаётганлигини, юкни ими-жимида жойлаб, сотиб олса, хов ўша олган 50 минг АҚШ долларини ҳам қайтариб беришини айтиб, Х.Мелиевни ўз қармоғига яна осонгина илинтириб қўйди.\nКўп ўтмай Россия Федерациясидан келаётган юклар Тошкент шаҳридаги аэропортда ҳуқуқни муҳофаза этувчи идоралар ходимлари қўлига тушиб қолганини айтиб, қўлидаги қармоғида Х.Мелиев илинганича турган-турмаганлигини эҳтиёткорлик билан текшириб олди. Сўнг эса орадан бироз вақт ўтказиб, ҳуқуқни муҳофаза этувчи идоралар ходимлари 200 минг АҚШ доллари сўраётганини, мабодо шу пулни берса, юкларини қатариб бериши мумкинлигини билдириб СМС-хабар жўнатди. Ортидан эса аэропортдаги ходимлар билан 180 минг АҚШ долларига келишганини, тезликда такси орқали бўлса ҳам шу пулни чиқариб юбориши лозимлигини, пулларни таниш киракаш ҳайдовчиси Ғофир олишини билдириб яна СМС-хабар юборди.\n50 минг АҚШ долларини қайтариб олиш илинжида юрган Х.Мелиев Маъмуранинг ёлғонларига, фирибларига лаққа тушди. Дарҳол 180 минг АҚШ долларини пакетга солиб, скочлаб, Қўқон шаҳридан Тошкент шаҳрига кетаётган киракашларнинг биридан бериб юборди. Тез-тез пулни олиб кетаётган киракашу Тошкент шаҳрида пулни кутиб турган\nҒофир билан телефонлашиб турди. Ниҳоят киракаш Тошкент шаҳрига етиб бориб, Чилонзорда уни кутиб турган Ғофир билан учрашди ва пулни топширди. Табиийки, Ғофир скочланган 180 минг АҚШ долларини олибоқ, дарҳол очиб, санаб кўрди. Сўнг Х.Мелиевга телефон қилиб, пулни олганини тасдиқлади.\nБу вақтда эса меҳмонхонада айшу ишратини қилиб ётган Маъмура осмондан тушаётган бебилиска 180 минг АҚШ долларини кутиб ўтирганди. Ваҳоланки, Россия Федерациясидан ҳеч қандай фармацевтика маҳсулотлари келтирмаган, аэропортга ҳам бормаган, фақат Х.Мелиевни чув тушириш учун ўйлаб, пишитган фирибгарлик режасининг охирги босқичини амалга ошираётганди, холос.\nХуллас, Маъмура Ташматова Х.Мелиевдан фирибгарлик йўли билан қўлга киритган 180 минг АҚШ долларини олмаганмаган деб тона бошлади. Қўрқитиш, дўқ-пўписа қилиб олган 50 минг АҚШ доллари-ку унинг хаёлидан тамоман кўтарилиб битганди.\n2019 йил 12 ноябрь куни жиноят ишлари бўйича Қўқон шаҳар судида муқаддам судланмаган, 3 фарзанднинг онаси Маъмура Ташматованинг жиноий қилмиши ҳар томонлама кўриб чиқилди. Суд жараёнида гарчанд 180 минг АҚШ доллари ва бошқа пуллар олди-бердиси тўғрисида ҳеч бир ҳуқуқий ҳужжат тақдим этилмаган, судланувчи М.Ташматова бир хилда “Мен бундақа пулларни олмаганман” деб турган бўлса-да, пулларнинг барча олди-бердисида ўртада турган Ғофир исмли шахс ҳақиқатдан ҳам 2017 йилнинг 9 февраль куни Х.Мелиев Қўқон шаҳридан киракаш орқали юборган 180 минг АҚШ долларини олиб, меҳмонхонда ётган Маъмура Ташматовага олиб кириб берганини тасдиқлади. Қолаверса, 9 февраль куни Қўқон шаҳридан 180 минг АҚШ долларини Х.Мелиевдан олиб, Тошкент шаҳрининг Чилонзор мавзесида Ғофир исмли шахсга топширган А.Холматов исм-фамилияли киракаш ҳам судда иштирок этиб, бўлиб ўтган ҳақиқий ҳолатни тасдиқлади.\nҚолаверса, Маъмура Ташматова томонидан Х.Мелиевга берилган 9 минг 500 АҚШ доллари ҳам зарарни қоплаш учун деб аталгани ҳам шубҳа уйғотганди.\nСуд ҳукми билан жабрланувчига етказилган зарарнинг 9 минг 500 АҚШ доллари миқдоридаги қисми қопланганлиги қайд қилишни, судланувчи М.Ташматовадан жабрланувчи Х.Мелиев фойдасига 170 минг 500 АҚШ долларининг ҳукм чиқарилган кундаги қиймати (Ўзбекистон Республикаси Марказий банкининг 2019 йил 11 февраль кунги маълумотига асосан 1 АҚШ долларининг расмий курси 9490 сўм 77 тийин) 1 618 176 285 сўмни ундиришни, дастлабки тергов органи томонидан тақиқ қўйилган судланувчи М.Ташматовага тегишли “Ласетти 2” русумли, 40 S 396 PA давлат белгили автомашинага қидирув эълон қилишни, автомашина ушлангандан сўнг автомашинани хатлашни, қидирувни амалга ошириш ва автомашинанини хатлашни Фарғона вилояти ИИБ ЙХХБ бошлиғи зиммасига юклашни лозим топди. Ва суд ҳукми билан Ташматова Маъмура Исламовна Ўзбекистон Республикаси Жиноят кодексининг 168-моддаси 4-қисми “а” банди билан айбдор деб топилиб, Ўзбекистон Республикаси Жиноят кодекси 57-моддасини қўллаб, 5 йил озодликдан маҳрум қилиш жазосини тайинлади.\nШуҳратбек ИБРОҲИМОВ, Фарғона вилояти, Қўқон шаҳар прокурори ёрдамчиси лавозимида иш ўрганувчи.\nPrevious Бола психологияси ва келажак\nNext Қинғир ишнинг қийиғи\nСудлар фаолиятида фуқаролар ва тадбиркорлик субъектларига ўз ҳуқуқлари ҳамда манфаатларини ҳимоя қилиш мақсадида замонавий шакл ва усулларини жорий этган ҳолда рақамлаштириш 09/21/2020\nСудларга янги техналогиялар жорий этилишининг қандай афзалликлари бор? 09/21/2020\nСубсидия – аҳоли учун қулай имконият 09/21/2020\n© Барча ҳуқуқлар ҳимояланган 2019-2020 | CoverNews by AF themes.


Ўшда икки нафар журналистни судга беришди – Сот адилеттигине жетүү\n“Ынтымак” ХЖТРКси ва “Ош шамы” газетаси мухбирларининг иши судга оширилган. Уларни Абдураим Аманбаев уч фарзандли она уйсиз қолганлиги тўғрисидаги материали учун судга берган.\nУ ўз аризасида журналистларга унга маънавий зиён етказган деб даъво қилиб, журналистлардан бу зарарни қоплаш учун 500 минг сом ундириб беришларини сўраган.\n“Мен фақат адолат талаб қилябман. Мухбирлар мен айтган гапларни эфирдан бермасдан, бошқа сўзлар билан янгилигини тайёрлаган”,- деб маълум қилди А. Аманбаев.\nСудга чақирилган “Ынтымак” ҲЖТРКси муҳбири бу сўзларни рад қилиб, у материални холис тайёрлаш мақсадида, Манзура Мирвосилова, унинг қўшниларидан ва шу билан бирга Абдураим Аманбаевдан ҳам маълумотларни олишга ҳаракат қилган. Аммо Аманбаев интервью беришдан бош тортди, деган сўзларни айтади.\n“Ош шамы” газетасининг муҳбири Элира Чинтемир қизининг таъкидлашича, уларга суддан чақирув келганда, бу 3-маротаба эканлиги огоҳлантирилган.\n“Лекин, биз чақирув олган кунимизданоқ шаҳар судига келдик. Аммо бу ердагилар биз уч маротаба юбормаганмиз, чунки, конверт йўқлиги боис юбора олмаганмиз дейишди”,-дейди муҳбир Элира Чинтемир қизи.\nУшбу муаммони ёритган журналистлардан бири фаолият юритган “Ынтымак” ҲЖТРКсининг бош директори Данияр Садиев мазкур материал ҳеч бир ғаразсиз тайёрланганини билдирди.\n“Уч фарзанди билан муаммода қолган аёлнинг масаласини биз жамоатга ҳавола этдик. Бу билан маҳаллий ҳукумат томонидан қандайдир ёрдамлар берилиб қолар деган мақсадда эфирга узатганмиз. Томонларнинг фикрларини билдиришга биз майдон яратдик”,-дейди Д. Садиев.\nЭлира Чинтемир қизининг ҳуқуқ химоячиси Замирбек Адигинеев бу масалада қонунга кўра, ҳеч қандай маънавий зиён келтирилмаган ва материлда шахснинг обрўсига нисбатан ҳеч қандай путур етказилмаган деб ҳисоблайди.\nБу ишни яқиндан кузатаётган журналистлардан бири Хулкар Исамова ҳам даъвога сабаб бўлган материалда бирор катта хатоликларга йўл қўйилмаган деган фикрда.\n“Мен тайёрланган материал билан танишиб чиқдим. Муҳбирлар муаммони холис ёритишга ҳаракат қилишган. Энг асосийси улар Абдураим Аманбаевдан мазкур воқеани шарҳлашларини сўрашган, бироқ, у рад қилган. Бундай ҳаракатлар билан бу каби инсонлар журналистларга тазйиқ ўтказмоқчи бўлишади”,-дейди мустақил журналист Ҳулкар Исамова.\nМазкур ариза бўйича Ўш шаҳар судида жорий йилнинг 13-январида кўриб чиқилиши режалаштирилган суд 25-январга қолдирилди.\nБунга адвокатларнинг иш билан танишиб чиқиш учун яна бир оз вақт сўраганликлари сабаб бўлган.\nДаъвогар тараф эса иш бўйича суд жараёни тугамагунича, изоҳ бермаслигини билдирди.\nҲозирги вақтда материални “Медиа ҳуқуқ” ташкилотининг экспертлари қараб чиқишмоқда. Бундан ташқари Медиа институтининг вакилларига ҳам тегишли ҳужжатлар юборилган. Навбатдаги суд жараёни 25-январга белгиланди.\nУмида Мирзабоева, Биз, 18.01.2016


Ўзбекистон Марказий банки ички валюта бозоридаги жорий ҳолат бўйича ахборот берди. Регулятор таҳлилларига кўра, сўмнинг кескин девальвацияси эҳтимоли юқори эмас.\nРубль ва тенге қадрсизланиши, меҳнат ресурслари ҳаракатига чекловлар жорий этилиши ва бунинг натижасида четдан кириб келадиган пул ўтказмаларининг пасайишига қарамай, сўмнинг алмашув курси ва ички валюта бозорида кескин тебранишлар кузатилмади.\nЎзбекистон Марказий банки ушбу ҳолатни қуйидагилар билан изоҳлади:\nБиринчидан, кутилаётган глобал иқтисодий пасайиш ва пандемияга қарши кўрилаётган чоралар иқтисодий фаолликнинг пасайишига олиб келади. Бунда импорт ва шунга мос равишда хорижий валютага бўлган талабнинг ҳам пасайиши кузатилмоқда.\nИккинчидан, иқтисодий ўсишнинг секинлашиши ва коронавируснинг сезиларли таъсири бўлган секторларда кредитларни қайтариш жадваллари қайта кўриб чиқилиши ва муддатлари узайтирилиши ҳисобига, банк кредитларига бўлган талабнинг аввал прогноз қилинган кўрсаткичларга нисбатан сезиларли даражада камайиши кутилмоқда.\nУчинчидан, инқирозга қарши жамғармани шакллантиришда асосан ташқи манбаларга урғу берилаётгани валюта бозорига қўшимча таклиф олиб келади.\nТўртинчидан, олтин нархининг ўсиши ҳисобига Марказий банкнинг олтин-валюта захиралари нейтраллиги тамойили асосида амалга ошириладиган доимий валюта интервенциялари ҳажми ўтган йилдагига нисбатан ўртача 30 фоизга ошишига имкон яратади.\nРегулятор маълумотига кўра, бугунги кун ҳолатига хўжалик юритувчи субъектлар томонидан валюта тушумлари ва чет эл валютасини сотиш ҳажмлари ўтган ойлар даражасида сақланиб қолмоқда.\n«2019 йил апрель ойидан буён сўмнинг девальвация даражаси, асосий савдо ҳамкор давлатлар валютаси қадрсизланиши даражасига яқин бўлди.\nКелгусида сўм алмашув курси шаклланиши иқтисодиётнинг импортга бўлган талаби, экспорт ва пул ўтказмаларидан валюта тушумларига даражаси билан боғлиқ. Бугунги кунгача қилинган таҳлиллар миллий валюта алмашув курси динамикасида маълум бир кичик тўғирланишлар бўлиши мумкинлигини ва сўмнинг кескин девальвацияси бўйича эҳтимолларнинг юқори эмаслигини кўрсатмоқда», – дейилади Марказий банк ахборотида.\nҚўшимча қилинишича, асоссиз спекулятив кутилмалар пайдо бўлишининг олдини олиш мақсадида ички валюта бозоридаги ҳолат ва унга таъсир этувчи омиллар тўғрисидаги маълумотлар мунтазам эълон қилиб борилади.\nМаълумот учун, Ўзбекистоннинг энг йирик савдо ҳамкорларидан саналувчи Россия ва Қозоғистон миллий валюталари қадрсизланиши фонида сўмнинг долларга нисбатан курси сезиларли ўзгаришга учрамаётгани хавотирларга сабаб бўлганди. Хусусан, иқтисодчи Беҳзод Ҳошимов: «Агар Марказий банк резервлар орқали курсни ҳозиргидек ушлаб турган бўлса, бу яхши чора эмас», дея қайд этганди.


Ўзбекистонда Давлат харидлари портали ишга тушди » Ўзбекистон янгиликлари – Zamin.uz\nДавлат харидлари бўйича ягона ахборот портали xarid.uz интернет манзилида расман ишга туширилди. Эндиликда порталда давлат харидлари бўйича барча эълонлар ва уларнинг натижалари жойлаштирилади ҳамда давлат харидлари электрон дўкон ва бошланғич нархни пасайтиришга қаратилган электрон аукцион шаклларида ўтказилади. Бу ҳақда Xs.uz хабар тарқатди.\nЎзбекистон Республикасининг “Давлат харидлари тўғрисида” қонунига мувофиқ давлат харидлари соҳасида ваколатли орган – Ўзбекистон Республикаси Президенти ҳузуридаги Лойиҳа бошқаруви агентлиги “Ўзбекистон Республикаси товар-хомашё биржаси” АЖни давлат харидлари бўйича махсус ахборот порталининг оператори сифатида белгилади.\nЭлектрон давлат харидлари бўйича барча битимлар электрон рақамли имзо (ЭРИ) орқали тузилади. Шунингдек, “XARID” электрон тизимига биржанинг Ҳисоб-китоб клиринг палатасига (ҲКП) гаров маблағларини киритиш орқали битимлар ижросини кафолатлаш амалиёти киритилган.\nБиржада электрон давлат харидлари масалалари юзасидан (+998 71) 213-33-30 ёки 11-62 телефон рақамлари бўйича Call-марказ хизмати фаолият юритмоқда.\nЯнгиликлар » Иқтисодиёт » Ўзбекистонда Давлат харидлари портали ишга тушди\n23:56 Энди кейинги йилдан бошлаб томорқаларда қалампир экилади


Зойир Зиётов. Уйланинг (ҳажвия) | www.ziyouz.uz\nБош саҳифа Ўзбек насри онлайн антологиясиБошқа асарларЗойир Зиётов. Уйланинг (ҳажвия)\nАнчадан буён таниқли қизиқчи Худойберди Зиётовдан хабар ололмай юриб, бир куни атайлаб қидириб бордим. Борсам уйида невараларидан бошқа ҳеч ким йўқ.\n— Катта оталаринг курортдан келса, мана бу телефон рақамига қўнғироқ қилиб, менга хабар беринглар, Худойберди акам келиб кетди, сизга салом айтди, денглар, — деб қайтиб кетдим.\n— Э-э-э-э, улум Худойберди! Қайларга жўғолиб кетдинг. Сенам бировди соғинишди биласанми ўзинг? Мен сени излаб тополмасам, изламаган жерим қомади-ку, болам, — дедилар.\n— Э-э-э-э, улум, — деди отахон яна, энг яқинларига гапириб юрган оҳангда, — сен мендан жашириниб журганингдан бери ҳам анча воқт ўтди. Кўп қизиқ ҳангамалар бўлди.\n— Хабарим бор, сен олдингга қўйган ошди жегин-да, чой ич, мени жанғи ҳангомаларимди эшитаман десанг, сўзимди бўлма.\n— Гап битта, — дедим мен, — лекин курортга борганингиз ростми ўзи? Ҳеч ишонгим келмади, ўтган сафар Тошкентга борганингизда “курорт” десам оғиз очирмагандингиз-ку, шунга ҳайронман.\nЎртолиқда бир жошгина қиз бола, келганларди отасини отини айтиб чақира бошлади, чақирилганлар иккитаси бир бўлиб, учтаси бир бўлиб биттадан калит олиб тарқала бошлади. “Эргашев” деб мени ҳам отамди отини айтиб чақирувди, бордим. Қўлимга калитти тутқазиб, шошмай туринг деди-да, яна “Эргашева” деб бир кампирди чақирди. “Бирга келганмисизлар” деб сўровди, кампир мендан олдин “бирга келдим” деб қўйди. Иккаламизга бир хонани айтувди, мен “Э-э, десам”, “Э-э, деманг, ҳар бирингизга биттадан хона беролмаймиз-ку, ҳар иккитангиз, учтангиз бир хонада турасизлар”, деди ҳолиги қиз.\nМен бир нарса дейишга қўрқиб, ҳа, журинглар хонамизга дедим. Бу кампир ҳам бир ўзи келишга қўрққонма, битта небарасиям бор жонида. Хонамизга кирсак, иккита карават боракан, уям унча каттамас, бир киши зўрға сиғади. Бошим қотиб, кўп ўйлаб қолдим, илгари бировлар курортга бориб келганларини айтиб, ҳаммани кулдириб жотарди. Шуларди ўйлаб кетдим, буларди тартиби шундай экан-да, деб ҳолиги қизга яна бориб, бу кампир менинг кампирим эмас дейишга қўрқдим, буларди тартибини бузип қўймайин яна дедим. Ҳеч жерди кўрмаган, қолоқ бир чолакан демасин деб, уялдим.\nГаплариям мени гапларимга ўхшайди, “же”лаб гапиради, шуниси менга жақди пичи.\nОвқатдан кейин ҳар қойсимизди, ҳар жойга даволашга бўлиб ташлади. “Менга воннага тушасиз”, деди ҳалиги телевизорда чиқадиган қизга ўхшайдиган қиз. “Воннанг нима?”, десам, “чўмилиш” — деди. Кеча уйдан чиқаётганда катта лаганда чўмилиб кеганман, десам ҳам қўймайди.\nКўп ўтмай хонадан бир ўрис кампир чиқди, ҳалиги қиз айтганди қилдим. Кампир чиққан хонага тез кирдим, бировлар кириб қўймасин, дедим-да. Хонада ҳалиги қиз айтган лунги турган экан, менга озгина кичкина келди, шундай бўлса ҳам бир бало қилиб кийиб олдим-да, айтган воннасига кириб жоттим. Бу, вонна дегани бизлардаги лаганди каттаси бўлар экан, фақат ранги оппоқ. Суви иссиққина, жонинг жашнаб, ўзинг бир паста жашариб кетасан. Сувига бир балолар соғанма?\nЭй, бетовфиқ, уятинг борма, жопишма менга, қитиғим келяпти, десам ҳам фақат “исними” дейди. Гапингга тушунмаяпман, ўзбекча гапир десам ҳам яна лунгига жопишиб “не шути, исними” дейди. Оччиғим келди, шўтиймайман ҳам, иснимайман ҳам, тегинма бу курортти лунгиси, қўлингди торт, дедим.\nШу вақт шовқиндан шу ерда хизмат қиб журган бир қиз кириб қолди. Эркаклар лаганда чўмилаётган жерда эркаклар хизмат қилмайдими, ахир? Ё тартиби шундайчамикан? Бор қизим бир эркагингди чақир, манови бетовфиқти мендан ажратиб осин, дедим. Бир жигит дарров кирди, шу жерда пойлаб турғанма? Буни гапини тушунтир, айт — менга жописмасин десам, кампирминан бир балоларди чуғурлашиб, сўнг хо-холаб кулади, гапираман дейди-да яна кулади. Кулма, ахир, улум, мен куладиган аҳволда эмасман десам, отахон бу кампирди калгуткасини нега кийиб олдингиз деб, яна хо-холайди. Калгути нимаси, билмадим…\nКийимларимди кийиб ҳалиги жигитга “Бир уқалағич топиб бер”, дедим.\n— Хўп, юринг, — деб иршаяди-да — ўзи сизга уқалағич нимага керак, кампирингизни ўзингиз минан олиб юрибсиз-ку, кечқурунлари уқалатмайсизми у кишига, — дейди.\n— Э-э, улум, нима деяпсан, қонақа кампирим, у мени кампирим эмас, кампирим жўқ бўлганига жетти жил бўғон, — дедим.\n— Гапиришга қўймади ҳалиги телевизорда чиқадиган қиз. Жур менминан, хонамди бўлак қиб берасан, — деб хонамизга борсак, кампир небараси билан ўтирган экан. Бизларди эр-хотин деб бир хонага жойлаштирган экан, асли эрингминан кесанг жахши дам оладиган жойакан десам, “Эрим жўқ бўғаниға беш жил бўған бўса қандай қилиб келаман эримминан?”, дейди кампир. “Жесирмисан?” десам, “Жесирман”, дейди. Менам жетти жилдан бери жесирман, дедим. Кампири қурғур ҳали ҳам шўхлиги босилиб бўмаганакан чоғи “Чаппа қораб жотсангиз — шу жайда жотаверсангиз ҳам майли, бизар ҳам небарамизминан деворга қараб жотаверамиз”, деб ҳазиллашади қурғур.\nУлларим менданам чоққон чиқишди, ўртага одам қўйиб, аввал кампирдан, кейин уни болаларидан розилик олиб, курортдан қайтсам одамларди чақириб, ош дамлаб, муллони чақириб, никоҳимизди қийиб, бизларди эр-хотин қилиб қўйишди.\n← Аввалги Аввалги Баҳодир Карим. Далойил ўқиётган Юсуфбек ҳожи\nКейинги → Кейинги: Шукур Холмирзаев: «Эссе – эркин ижод» (2003)


Сорос асос солган университет Венгриядан Австрияга кўчириладиган бўлди\n21 октябр 2020, Тошкент вақти: 17:49\nМарказий Европа университети ректори Майкл Игнатьев.\nТаниқли филантроп ва миллиардер Жорж Сорос томонидан асос солинган Венгриядаги Марказий Европа университети бош қароргоҳини Будапештдан Австрия пойтахти Венага кўчиришга мажбур бўлди.\n-Биз Венгрия ҳукуматининг босими остида АҚШда рўйхатдан ўтган ташкилотимизни Венага кўчиришга мажбур бўлдик. Бу мисли кўрилмаган воқеа бўлди. АҚШ ташкилоти НАТОнинг иттифоқчиси бўлган давлат ҳудудидан қувилди,- деди университет ректори Майкл Игнатьев 3 декабрь куни.\nМазкур университетга 1991 йилда Жорж Сорос асос солган ва университет Нью-Йоркда расмий рўйхатдан ўтказилган.\nВенгрияда 2017 йилда қабул қилинган янги қонунга асосан хорижда рўйхатга олинган таълим муассаслари Венгрия ҳукумати билан давлатлараро шартнома имзолаши шарт. Бироқ Марказий Европа университети ва Венгрия ҳукумати бу борада муросага кела олган эмас.


Ўзбекистон давлат муассасалари ва жамоат хизмати ходимлари касаба уюшмаси Андижон вилояти тизимидаги корхона, ташкилот ва муассасаларда турли мавзуларда маданий-маърифий тадбирлар ўтказилмоқда – Юрт тараққиёти йўлида бирлашайлик!\nТармоқ тизимидаги ташкилот, корхона ва муассасалар томонидан бинолари жойлашган кучаларда кўчма кутубхоналар ташкил қилинмоқда ва ойда бир маротаба китоб байрамлари, китоб ярмаркалари ҳамда бадиий адабиётлар тақдимотлари ташкил қилинмоқда.\nЖумладан, “Хамкорбанк” АТБ нинг кутубхонасига келтирилган янги бадиий адабиётлар билан банк ходимларни бевосита таништириш мақсадида тақдимот ўтказилди. Тақдимот вақтида банк кутубхоначиси янги келтирилган 40 номдаги 500 дан ортиқ китоблар бўйича китобхонларга маълумот бериб борилди. Шу ерни ўзида китоб олиб ўқишга қизиқиш билдирган ва ўқиш учун китоблар олган ходимлар сони 50 нафардан ортиб кетди. Бадиий адабиётлар ичида Тохир Малик, Дейл Карнеги, Киосаки Р. Т., Курт Коффман, Мирзо Акбар, Равшан Йўлдош ва Ўткир Ҳошимов асарларига катта қизиқиш уйғотди. Янги келтирилган китоблар билан танишиш вақтида ходимларга Банк электрон кутубхонасига жойлаштирилган янги электрон китоблар ҳақида ҳам маълумотлар берилди.\n← Жалақудуқ туман ободонлаштириш бошқармаси ходимларининг қўхна Самарқанд ва Бухоро шахарларига саёхати ташкил этилди\nАгросаноат мажмуи ходимлари Жалақудуқ туман Кенгаши томонидан ғалла ўримидаги илғорлар тақдирланди. →


Ramadan Sale: Golden House'дан тижорий майдонларга чегирмалар! | Qalampir.uz\nRamadan Sale: Golden House'дан тижорий майдонларга чегирмалар!\nБизнес\t07 Май 11:40 2990\nТижоратга доир кўчмас мулкни тўғри танлай олиш бизга қандай афзаллик беради? Aлбатта, бу бизга доимий ташрифчилар ва муваффақиятни таъминлайди. Қайси бизнес тури билан шуғулланишингизнинг аҳамияти йўқ — ресторан, дорихона ёки гўзаллик салони бўлсин, қулай жой ва тўғри бино танлаш жуда кўп нарсани ҳал қилади. Golden House тижорий майдонларни харид қилиш учун 20% гача бўлган улкан чегирмаларни тақдим этади ва бу — Рамазон ойи муносабати билан!\n“A” тоифасига мансуб пойтахтдаги илк бизнес маркази — фахрли нуфузини муносиб оқлаб келаётган Orient Business Center'дир. Олой бозори яқинидаги жойлашув, бинонинг замонавий дизайни, энг майда деталларга пухта ўйланган шарт-шароит, деразалардан шаҳарнинг ажойиб манзараси кабилар мижозлар учун ажойиб қулайликдир. Aгар сизга яқин истиқболда ушбу марказнинг офисларидан бирида ишлаш насиб қилса, ишхонадан узоққа кетмаган ҳолда ҳам бир вақтнинг ўзида бир қанча шахсий ишларингиз билан шуғулланиш учун ажойиб имконингиз борлигини англайсиз. Ҳамкасблар билан бирга кафеда тушлик қилиш, уйингизга зарур озиқ-овқат харид қилиш, кийимингизни кимёвий тозалашга қолдириш ёки бош оғриғи учун дорихонага бориш учун ташқарига чиқиш шарт эмас, чунки ҳаммаси бино ичида жойлашган. Айни дамда майдони 300 квадрат метр бўлган офис ва овқатланиш учун мўлжалланган 280 квадрат метрли сўнгги майдонлар қолди, шошилинг.\nThe Business Parkда ҳам тижорат учун мўлжалланган майдонлар сотилиши давом этмоқда. Бу пойтахтнинг Махтумқули кўчасида жойлашган янги бизнес марказидаги тижорий майдонлардир. Ҳозирги кунда талаб анча юқори бўлган ушбу ҳудуд инфратузилмаси жадал суръатларда ривожланмоқда. The Business Park концепсияси тадбиркорлар ва аҳолининг ҳақиқий эҳтиёжларини ҳисобга олган ҳолда ишлаб чиқилган. Тавсия этилган режалаштириш ечимлари эса функционал, эргономик, асосийси — ҳақиқий бизнес синовларидан ўтган.\nШуниси алоҳида эътиборга моликки, Golden House турар жой мажмуаларида ҳам тижорий майдонлар мавжуд. Хусусан, Assalom Maxtumquli 2 мажмуасиининг 1-қаватида ҳам бизнесингизга мос ҳар қандай ўлчамдаги майдонлар бор. Шифтдан полгача бўлган панорамали ойналар витриналар учун жуда мос келади. Assalom Maxtumquli турар жой мажмуаси мақбул нархлари ва юқори даражадаги қулайлиги учун бу ерга талаб ниҳоятда катта ва шу боис ҳам бу ерда савдо шохобчаларининг машҳурлиги мутлоқ таъминланади. Яқин кунларда мажмуа қурилишининг иккинчи босқичи фойдаланишга топширилади, ўзингиз учун мос келган жойни танлашга улгуриб қолинг!\nБиринчи босқичи фойдаланишга топширилиш арафасида бўлган Британия квартали Greenwich ҳам ўзининг ажойиб тижорий майдонлари билан ҳар қанча мақтанса арзийди. Бу ердаги ҳудуд инфратузилмаси ҳам жадал суръатларда тараққий этмоқда ва мажмуада савдо майдонларининг очилиши унинг ривожланишига ўз ҳиссасини қўшади. Шошилинг, чунки бугунги кунда фақат 4 та тижорий майдон қолган.\nGolden House сиз ва сизнинг бизнесингиз учун қайғурган ҳолда қулай, қулай майдонларни таклиф этади. Савдо офисларига мурожаат қилинг ва Рамазон ойи муносабати билан тақдим этилаётган улкан чегирмалардан ҳамда манфаатли таклифларидан фойдаланиб қолинг!\nҚўшимча маълумотни +998 99 8089225 телефон рақами орқали олишингиз мумкин.\nМарказий савдо офиси: Мирзо Улуғбек тумани, Осиё кўчаси, 3.\nБатафсил маълумот учун сайтимизга ташриф буюринг Orient Business Center The Business Park\n06 Декабрь 13:01 76557\n06 Декабрь 19:56 51566\n05 Декабрь 18:58 33080\n04 Декабрь 11:13 32503\n04 Декабрь 11:38 31977


Янги уй-кутубхона – Сурхон тонги\nБош саҳифа / Маданият / Янги уй-кутубхона\nАпрел 20, 2018\tМаданият Изоҳ қолдириш 864 Кўрилди\nмузработликларга яна бир туҳфа бўлди\nХонадонида кичик кутубхонаси бор китобсеварлар ҳақида эшитганмиз. Аммо, бутун умри давомида йиққанларидан замонавий уй-кутубхона ташкил этиб, бошқаларни ҳам мутолаага ундаётганлар камдан кам топилади.\nМузработлик Дўстқобил Қодиров эса 82 ёшни қоралагунча 10 мингдан ортиқ китоб-хазинани йиғиб улгурибди. У кишининг бундай китобсеварлиги эвазига вилоят ҳокимлиги ва ҳомий ташкилотлар кўмаги билан тумандаги 7-умумтаълим мактаби ёнидаги ташландиқ бино ўрнида тўрт хонадан иборат, кўркамгина уй-кутубхона барпо этилди. Халқ таълими фахрийси, нуроний отахоннинг номи билан аталувчи бу мўъжаз зиё масканида 10 мингдан ортиқ китоблар жамланган бўлиб, яна 16 та замонавий компьютер, проектор, электрон доска ҳамда мебель билан жиҳозланди. Қарабсизки, бу манзил музработликларнинг севимли жойига, педагог ўқитувчиларнинг эса ноанъанавий дарс ўтишлари учун қулай масканига айланди.\nУшбу уй-кутубхонанинг тантанали очилиш маросимида вилоят ҳокими, Ўзбекистон халқ артисти Муҳаммадали Абдуқундузов, Ўзбекистонда хизмат кўрсатган артист Фатхулла Масудов ҳамда Ўзбекистонда хизмат кўрсатган журналист, таниқли драматург Қўчқор Норқобил ва кенг жамоатчилик иштирок этди.\n— Мактабимиз ёнида шундай замонавий уй-кутубхона қурилганидан жуда хурсандман, — дейди 7-умумтаълим мактаби ўқувчиси Азимжон Нурманов. — Айниқса, бу ердаги компьютерлар интернет тармоғига уланган. Энди шу ердан туриб республикамизнинг турли ҳудудларидаги кутубхоналарга кириб, истаган китобимизнинг электрон нусхасини олиш имконига эгамиз.\nТадбирда шунча китобни жамғаришнинг ўзи катта жасорат, деди вилоят ҳокими Э.Турдимов. Чиндан ҳам, Дўстқобил отанинг бундай ташаббусини барчага ўрнак қилиб кўрсатса арзийди. Негаки, энди нуронийнинг тўплаган китоб-хазинаси нафақат оила аъзоларига, балки шу атрофда яшайдиган мактаб ўқувчиларидан тортиб, бутун бошли маҳалла аҳлига ҳам маърифат улашади.\nКейинги Давлат харидлари очиқлиги


Ўзбекистонда коронавирусдан соғайганларнинг сони 1400га яқинлашмоқда\n15:31 / 04.05.2020\nСоғлиқни сақлаш вазирлиги Наманган, Самарқанд ва Тошкентда коронавирусга чалинган беморларнинг навбатдаги гуруҳлари соғайиб чиққани тўғрисида маълумот берди. Бугуннинг ўзида ҳозирча 51 бемор соғайди ва жами тузалганлар сони 1370 нафарга етди.\nБугун, 4 май куни Наманган вилоятида коронавирус инфекциясига чалинган беморларнинг яна 17 нафари соғайди. Улар вилоят соғлиқни сақлаш бошқармалари масъуллари иштирокида реабилитацияга кузатилди.\nНаманганда соғайганларнинг барчаси ушбу вилоятдан (9 нафари Наманган шаҳридан, 3 нафари Учқўрғон туманидан, 2 нафари Норин туманидан, 1 нафардан Чуст, Наманган ва Уйчи туманларидан) бўлиб, улар коронавирусга чалинганлар билан мулоқот орқали касалликни юқтириб олишган. Беморларнинг 6 нафари эркак, 11 нафари аёл бўлиб, улар орасида энг ёши каттаси 48 ёшда бўлса, икки нафар энг ёши кичиги 2019 йилда туғилган.\n«Самарали даволаш муолажалари туфайли бугунги кунда лаборатория текширувлари уларнинг дарддан бутунлай фориғ бўлганини кўрсатди. Вилоятда шу пайтга қадар 89 нафар бемор тузалган бўлса, эндиликда уларнинг сони 106 нафарни ташкил этмоқда», дейилади Соғлиқни сақлаш вазирлиги Жамоатчилик билан алоқалар бўлими хабарида.\nСамарқандда 2 бемор тузалиб чиққан. Улардан бири 37 ёшли аёл бўлиб, Самарқанд шаҳридан. Яна бир 37 ёшли эркак Тойлоқ туманидан. Улар коронавирусга чалинганлар билан мулоқот орқали касалликни юқтириб олишган.\nВилоятда шу вақтгача 22 нафар бемор тузалган бўлса, эндиликда уларнинг сони 24 нафарга етди.\nБугун Тошкентдаги учта муассасада беморларнинг навбатдаги гуруҳларига жавоб берилди. Вирусология илмий-текшириш институти клиникасидан 9 нафар, Эпидемиология, микробиология ва юқумли касалликлар илмий-текшириш институти клиникасидан 8 нафар, Тошкент тиббиёт академияси кўп тармоқли клиникасидан навбатдаги 6 нафар бемор бутунлай соғайди. Улар Соғлиқни сақлаш вазирлиги масъуллари иштирокида Республика ихтисослаштирилган терапия ва тиббий реабилитация илмий-амалий тиббиёт марказига кузатилди.\nВирусология илмий-текшириш институти клиникасидан соғайганларнинг 8 нафари коронавирус инфекциясига чалинганлар билан мулоқот орқали касалликни юқтириб олган. 1 нафари эса Россиядан келган ва карантинга олинган. Коронавирус аниқлангач, клиникага ётқизилган. Беморлардан 6 нафари эркак, 3 нафари аёл. Улар орасида энг ёши каттаси 61 бўлса, энг ёши кичиги 9 ёшда.\nЭпидемиология, микробиология ва юқумли касалликлар илмий-текшириш институти клиникасида тузалганларнинг 6 нафари коронавирус инфекциясига чалинганлар билан мулоқот орқали касалликни юқтириб олган. 2 нафари Россиядан келган ва карантинга олинган. Коронавирус аниқлангач, клиникага ётқизилган. Беморлардан 6 нафари эркак, 2 нафари аёл. Улар орасида энг ёши каттаси 58 бўлса, энг ёши кичиги 10 ёшда.\nТошкент тиббиёт академияси кўп тармоқли клиникасида соғайганларнинг 1 нафари Россиядан Қозоғистондан орқали, яна 1 нафари Қозоғистоннинг ўзидан, яна 1 нафари эса Туркиядан юртимизга келишган ва карантинга олинган. Касаллик аниқлангач, мазкур клиникага ётқизилган. Қолган 3 нафари эса коронавирус инфекциясига чалинганлар билан мулоқотда бўлиб, касалликни юқтириб олган. Уларнинг 5 нафари эркак, 1 нафари аёл бўлиб, энг ёши каттаси 62 ёшда бўлса, энг ёши кичиги 19 ёшда.\nТошкент шаҳрида шу пайтга қадар 449 нафар бемор соғайган бўлса, эндиликда улар 455 нафарга етди.\nБугун айни пайтга қадар 51 нафар бемор тузалиб, мамлакат бўйлаб коронавирус инфекциясидан бутунлай соғайганлар сони 1370 нафарга етди.\nШу вақтгача касалликдан зарарланиш билан боғлиқ 2160 ҳолат қайд этилган, соғайганлар ва вафот этганлардан ташқари, айни вақтда 780 бемор шифохоналарда қолмоқда.


31.08.2018 / - Ислом тарихи\nРасулуллоҳ соллаллоҳу алайҳи васаллам фасоҳатли (аниқ ва равон) тил соҳиби ҳамда гапни равшан ва очиқ ифодалаб берувчи зот эдилар.\nУ зотга Аллоҳ таоло томонидан пурмаъно сўзлар, хислатли ҳикматлар, балоғатли ваъз-насиҳатлар билан хитоб қилиш истеъдоди, муҳкам (аниқ, ишонарли, қатъий) далиллар билан узил-кесил ҳукм чиқариш маҳорати ато қилинган эди. Пайғамбар алайҳиссалом шундай марҳамат қилганлар: «Мен уммий (ўқиш-ёзишни ўрганмаган) пайғамбар – Муҳаммадман (буни уч марта айтганлар), мендан кейин бирорта пайғамбар бўлмайди. Менга каломнинг бошию охири ва жавомеълари ато қилинди».\nБошқа бир ривоятда келишича, Расулуллоҳ соллаллоҳу алайҳи васаллам минбарда туриб: «Эй инсонлар! Менга пурмаъно сўзлар ва уларнинг хотималари ато этилиб, мен учун жуда мухтасар қилинди», деганлар.\nБир куни ҳазрати Умар розияллоҳу анҳу Расулуллоҳ соллаллоҳу алайҳи васалламдан: «Эй Аллоҳнинг Набийси, қандай қилиб сиз орамизда бўла туриб, фасоҳат билан сўзлайдиган бўлдингиз, ҳолбуки ҳеч қаерга чиқмаган бўлсангиз? (Яъни ўқиш-ёзишни ўрганиш учун бирор кишининг ҳузурига қатнамаган бўлсангиз)», деб сўраганида у зот: «Исмоил алайҳиссаломнинг (сўзлашган фасоҳатли) тили унутилиб кетган эди. Жаброил алайҳиссалом ана шу тилни менга олиб келди, мен уни ёдлаб олдим», деб жавоб берганлар.\nПайғамбар алайҳиссаломнинг бирор муаллимдан дарс олмай туриб, шундай фасоҳату балоғат билан сўзлашлари Аллоҳ таолонинг у зотга берган улкан неъматидир. Пайғамбар алайҳиссаломнинг ҳадисларини, сийратларини ўрганиб чиққан жуда кўп олимлар бу ҳақиқатни эътироф этганлар. Пайғамбар алайҳиссалом гапирганларида ҳар бир сўзни аниқ-тиниқ талаффуз билан дона-дона қилиб гапирардилар. Сўзлари худди маржонга терилган дурлар каби эди.\nЖоҳиз раҳимаҳуллоҳ Расулуллоҳ соллаллоҳу алайҳи васалламнинг каломларини тавсифлаб, шундай дейди: «Аллоҳ таоло Пайғамбар алайҳиссаломнинг каломларини тингловчида у зотга нисбатан муҳаббат уйғонадиган даражада зийнатлаб қўйди. Каломларида ҳайбат бўлиши билан бирга, эшитган одам ҳаловат ҳам топарди. Расулуллоҳ соллаллоҳу алайҳи васаллам шу даражада тушунарли, дона-дона қилиб сўзлардиларки, айтадиган гапларини қайта такрорлашга ҳожат қолмасди. Ул зотнинг ибора ва жумлаларидан бирон-бир сўз тушиб қолмас, гапиришда тутилиб қолиш ҳолатлари кузатилмас, келтирган ҳужжат-далиллари бефойда кетмас, сўзларини эшитиб турган бирор-бир нотиқ у зотга қарши фикр билдириб, гапларини бўла олмас эди. Фақат рост сўзлар билангина ҳужжат келтирардилар. Инсонлар ул зот соллаллоҳу алайҳи васалламнинг каломларидан кўра манфаати кўпроқ, ишончлироқ бирор-бир каломни эшитмаганлар».\nАли розияллоҳу анҳу Пайғамбар алайҳиссаломнинг фасоҳатларини: «Мен араблардан қандайдир ажойиб, нодир сўз эшитган бўлсам, фақат Расулуллоҳ соллаллоҳу алайҳи васалламдан эшитганман. Мен Расулуллоҳнинг «Маата ҳатфа анфиҳи» деганларини эшитганман. Бундай сўзни илгари бирор арабдан эшитмаган эдим», деб тавсифлайдилар».\nРасулуллоҳ соллаллоҳу алайҳи васалламнинг каломлари шу даражада равшан ва очиқ-ойдин эдики, унда бирор-бир ортиқчалик ҳам, камчилик ҳам бўлмасди, ҳатто ёнларидаги киши гапларини ёдлаб оладиган даражада тушунарли гапирардилар.\nОиша онамиз розияллоҳу анҳодан ривоят қилинади: «Расулуллоҳ соллаллоҳу алайҳи васаллам сизларга ўхшаб шошилиб гапирмасдилар, балки шундай очиқ-ойдин ва дона-дона қилиб гапирардиларки, у зот билан бирга ўтирган киши гапларини бемалол ёдлаб оларди».\nЯна Оиша онамиз розияллоҳу анҳодан ривоят қилинади: «Расулуллоҳ соллаллоҳу алайҳи васаллам шундай гапирардиларки, сўзларининг ҳарфларини санамоқчи бўлган киши санашга улгурарди».\nАнас розияллоҳу анҳудан ривоят қилинади: «Расулуллоҳ соллаллоҳу алайҳи васаллам бирор гапни гапирсалар, (агар эҳтиёж бўлса) уни уч марта такрорлардилар».\nСаҳобалар Расулуллоҳ соллаллоҳу алайҳи васалламни «Сиздан фасоҳатлироқ кишини кўрмадик» деб мақтаганларида, ул зот: «Аллоҳ таоло мени лаҳҳонлардан қилмади, Аллоҳ таоло мен учун энг яхши калом бўлмиш китоби – Қуръони Каримни танлади», деб жавоб берганлар.\nРасулуллоҳ соллаллоҳу алайҳи васаллам фасоҳат билан сўзлашни мақтардилар. Жумлаларнинг маъносини бузиб, қўпол гапиришдан қайтарардилар. Шунинг учун Аббос розияллоҳу анҳу: «Гўзаллик нима?» деб сўраганларида, Расулуллоҳ соллаллоҳу алайҳи васаллам: «Тил», деб жавоб берганлар.\nБошқа бир ривоятда Аббос розияллоҳу анҳу: «Кишидаги гўзаллик нима?» деб сўраганларида Расулуллоҳ соллаллоҳу алайҳи васаллам: «Тилининг фасоҳатлилиги», деб жавоб бериб, «Равон гапирадиган кишига Аллоҳ таоло раҳматини ёғдирсин!» деб дуо қилдилар.\nРасулуллоҳ соллаллоҳу алайҳи васалламнинг фасоҳатлари шу даражада эдики, ҳар бир қавмга ўша қавмнинг тилига хос фасоҳат билан хитоб қилар, ўша қавмнинг шевасида гаплашар ҳамда уларнинг тилларига оид балоғат масалалари бўйича баҳслаша олар эдилар. Бу ҳолатни кузатган саҳобалар кўпинча у зотдан бошқа шевада айтган гапларини шарҳлаб, изоҳлаб беришларини сўрашарди.\nРасулуллоҳ соллаллоҳу алайҳи васалламнинг Қурайш, Ансор, Ҳижоз ва Нажд халқи билан қилган суҳбатлари Хазрамавт ва Яман подшоҳлари билан бўладиган суҳбатларига сира ўхшамас эди (яъни ул зот соллаллоҳу алайҳи васаллам подшоҳлар билан бўлган суҳбатларида ўша подшоҳларнинг тили, фасоҳати ва балоғатида гаплашардилар. Улар билан гаплашишда қўллайдиган сўзлари Қурайш ва ансорларга нисбатан ишлатадиган сўзларидан фарқ қиларди. Шу ўринда сўзлашув услублари фарқли эканини билдириш мақсадида араб тилидаги сўзларни ўзбек ёзувида ифодалаб, ёнида изоҳини келтириб ўтдик).\nРасулуллоҳ соллаллоҳу алайҳи васаллам Ҳамадонга шундай мактуб ёзган эдилар: «Албатта, сизлар Ҳамадоннинг фараъи (ернинг тепаликлари), вуҳоти (пастликлари), азози(бирор киши эгалик қилмайдиган бепоён қаттиқ ерлари)га эгалик қиласизлар. Ўша жойларнинг алофи (подалар ўтлайдиган ўтлар)да подаларингиз ўтлайди ҳамда афолари(бирор киши эгалик қилмайдиган, кимсасиз жойлари)да подаларингизни боқасиз. Модомики (Ҳамадон халқи) аҳду паймон ва омонатларини (закотларини) топширар эканлар, Ҳамадоннинг дафъилари (туя, қўйлари) ва суромлари(хурмо дарахтлари ёки хурмо мевалари)гина бизга тегишлидир. Садақанинг салб (тишлари тўкилган қари туялар), ноб (қари туяларнинг урғочиси), форидуд дожин (қари сигир), кабшул ҳаворийи (қўйларнинг катта ёшли қўчқор) уларникидир. Зиммаларида садақанинг солиғи (ёши олтига тўлган қўй ва сигир) ва фориҳи (беш ёшли туя ва отни бизларга юбориш вазифаси) бор».\nРасулуллоҳ соллаллоҳу алайҳи васаллам Наҳд аҳлига ҳам шунга ўхшаш мактуб ёзганлар: «Аллоҳим, уларнинг маҳди(қаймоғи)га, мазқи(қоришма сути)га баракот бер. Подачиларини дусур(унумдор, серҳосил ерлар)га юбор, подачининг самади(оз миқдордаги суви)ни мўл-кўл қилиб бер ҳамда моллари ва фарзандларига барака ёғдир. Ким намозни адо қилса, у (комил) мўмин бўлади, ким закотни берса, ғофил бўлмайди, ким «Лаа илааҳа иллаллоҳ» деб гувоҳлик берса, мусулмон бўлади. Эй Наҳд уруғи, сизлар учун вадоиъуш—ширк (урушдан кейинги ўзаро келишилган аҳду паймонлар) ва вазоиъул мулк (мулк солиқлари) лозимдир. Намоз борасида дангасалик қилманглар, закотни ман қилманглар ҳамда ҳаётда ҳақ йўлдан оғманглар».\nРасулуллоҳ соллаллоҳу алайҳи васаллам наҳдликларга фарз топшириқ борасида ҳам қуйидагича мактуб ёзганлар: «Фориз (қари сигир), фариш (ёш сигир), зул инонир-рукуб (миниладиган туя), филвуз-зобис (миниш қийин бўлган тойчоқ) сизларгадир. Модомики ичингизда римоқ(нифоқ, мунофиқлик) сақлаб юрмасангиз (яъни қалбларингиз ҳаққа бўйсунишдан бош тортмас экан), рибоқ(арқон) емас экансиз (ўртамиздаги келишувни бузмас экансиз), сизларнинг сарҳларингиз (кундузи яйловда ўтлаб юрадиган подаларингиз) ман қилинмайди (ўтлашдан тўсиб қўйилмайди), толҳингиз (мевасиз дарахтларингиз) кесилмайди, шунингдек, даррингиз (сут берувчи чорваларингиз) ҳам яйловдан тўсилмайди. Ким (бизнинг айтганларимизга) амал қилса, келишувни бажарган бўлади. Ким келишувдан бош тортса, унинг зиммасига (закотдан ташқари жазо ўлароқ олинадиган) зиёда нарса юкланади».\nРасулуллоҳ соллаллоҳу алайҳи васаллам Воил ибн Ҳажар орқали Яман подшоҳларига бир неча мактублар юборганлар. Уларнинг бирида шундай ёзилади: «Бир тиъада (қирқта қўй ёки туядан бештасида) миқваратил алёт (нуқсонли, озғин) ҳам бўлмаган, зоннок (семиз) ҳам бўлмаган битта қўй, сабажа (ўртача қўй), суюбдан (қазилма конлардан) бешдан бири берилади. Ким бикр билан зино қиладиган бўлса, уни юз марта фасқоъуҳу (дарра уринглар), бир йилга фаставзуҳу (сургун қилинглар), ким жувон билан зино қиладиган бўлса, уни азомим (тошлар) билан фазрожуҳу (тошбўрон қилинглар). Динда тавсим (айб ва уялиш ҳамда Аллоҳнинг ҳадларини адо қилишда дангасалик) йўқдир, Аллоҳ таолонинг фарзларида ғумма (беркитиш, тараддудланиш) ҳам йўқдир. Ҳар бир маст қилувчи нарса ҳаромдир. Воил ибн Ҳажар ақёлга (Ҳазрамавт подшоҳларига) тараффул (бошчилик) қилади».\nЮқорида матни келтирилган мактубларда Расулуллоҳ соллаллоҳу алайҳи васаллам томонларидан хитоб қилинаётган қавмлар ва подшоҳларнинг сўзлашган тили, балоғату фасоҳати биз билган ҳозирги араб тилидан фарқли бўлган. Яъни уларнинг шевасида турли фарқлар бор эди. Шунинг учун ҳам Расулуллоҳ соллаллоҳу алайҳи васаллам инсонлар учун нозил бўлган Қуръони Каримни уларнинг ҳолатларига мос равишда, истеъмоллари, одатий сўзлашадиган сўзларига қараб баён қилганлар.\nАтийя Саъдийдан ривоят қилинади: «Расулуллоҳ соллаллоҳу алайҳи васаллам: «Устун, олий қўл мунтия (берувчи) қўлдир. Остки, қуйи қўл эса мунтот (олувчи) қўлдир», деганлар. Ўшанда Расулуллоҳ соллаллоҳу алайҳи васаллам биз билан ўз лаҳжамизда гаплашган эдилар».\nБир куни Омирий розияллоҳу анҳу савол сўраш мақсадида Расулуллоҳ соллаллоҳу алайҳи васалламнинг ҳузурларига келди. Шунда у зот (араб тилидаги «хоҳлаган нарсангни сўра» маъносини англатадиган «сал ъаммаа шиъта» дейиш ўрнига) «сал ъанка», дедилар. Пайғамбар алайҳиссалом ишлатган бу ибора Омирий розияллоҳу анҳунинг лаҳжасига мос келар эди.\nСийрат уламолари Пайғамбар алайҳиссаломнинг кундалик турмушда, инсонлар билан муомалада ишлатган гап-сўзлари, ваъз-насиҳат қилганларида айтган ҳикматли гаплари ва гўзал иборалари, қўйингки, шу борадаги барча-барча маълумотларни тўплаб, жуда кўп китоблар ёзганлар. Севимли Пайғамбаримиз алайҳиссаломнинг муборак ҳадисларини ўзида мужассам этган китоблар оламига кирар экансиз, ўзингизни худди мевали дарахтлари кўп бўлган гўзал бир боққа киргандек ҳис қиласиз. Қалбингиз хотиржамлик ва сурурга тўлганидан, бу оламдан асло чиқиб кетгингиз келмайди. Қуйида биз ҳам Пайғамбаримиз алайҳиссаломнинг ана шу бўстондан терилган мевалар янглиғ пурмаъно сўзлари ва гўзал насиҳатларидан баъзиларини сиз азизларга ҳавола қиламиз:\n«Амаллар ниятга боғлиқдир».\n«Амал қилувчининг амалидан фақатгина ният қилгани бўлади. Мўминнинг нияти амалидан яхшироқдир».\n«Жиноятчи фақат ўз зарарига жиноят қилган бўлади».\n«Ҳақиқий жасоратли ва кучли киши – одамлар устидан ғолиб бўлган киши эмас, балки ўз нафси устидан ғолиб бўлган кишидир».\n«Кураги ерга тегмаган паҳлавон эмас. Ҳақиқий паҳлавон ғазаб келган вақтда уни енга олган кишидир».\n«Эшитилган хабар кўрганчалик эмасдир».\n«Мажлислар(да айтилган гап-сўзлар) омонатдир».\n«Бало тилга боғлиқдир».\n«Ёмонликни тарк қилиш ҳам садақадир».\n«Бахилликдан ҳам ёмонроқ иллат бўлиши мумкинми?»\n«Ҳаёнинг турган-битгани яхшиликдир».\n«Ёлғон қасам ичиш юртни саҳро ҳолатига олиб келади».\n«Қавмнинг саййиди (бошлиғи) уларнинг хизматчисидир».\n«Илмнинг фазилати ибодат фазилатидан яхшироқдир».\n«Савоби энг тез етадиган яхшилик – ўзгаларга яхшилик қилиш ва силаи раҳмдир (яъни яқинлар билан қариндошлик ришталарини боғлаш). Жазоси ва азоби тез келадиган ёмонлик эса бировга зулм қилиш ва қариндошликни узишдир».\n«Баъзи баён(нутқ)ларда сеҳр, баъзи илмларда жаҳолат, баъзи шеърларда эса ҳикмат бор».\n«Икки неъмат борки, кўпчилик инсонлар уларга бепарводир: сиҳат-саломатлик ва бўш вақт».\n«Макр-ҳийла ва фирибгарликнинг олиб борадиган жойи жаҳаннамдир».\n«Маслаҳат берувчи (ундан сўралган масалалар борасида) ишончлидир».\n«Надомат – тавбадир».\n«Яхшиликка сабаб бўлган одам худди уни қилган одам кабидир».\n«Бир нарсани яхши кўришинг сени кўр ва кар қилиб қўяди».\n«Энг яхши мол – ухлаганингда ҳам оқиб турувчи булоқдир». Бу ҳадиснинг маъноси: Мол-мулкнинг энг яхшиси манфаати доимий бўлган молдир, худди одамлар ичсин деб текинга топшириб қўйган булоқ кабидир. Эгаси ухлаб ётса ҳам, булоқ кечаю кундуз оқаверади, савоби ҳам эгасига ёзилаверади.\n«Энг афзал мол – кўп болаловчи бия ва четларига хурмо экилган йўлакдир».\n«Амали ортга сурган одамни насаби олдга сура олмайди».\n«Бир-бирингизни зиёрат қилиб туринглар, ўзаро муҳаббат з???????????иёдалашади»\n«Бу дин мустаҳкамдир. Сен унга мулойимлик ила киргин». Бошқа бир ривоятда қуйидаги зиёдалар келтирилган: «Бошқалардан узилиб ўзи ёлғиз қолган киши кўзлаган жойига етиб бора олмайди, туясини ҳам соғ қолдирмайди». Ҳадиснинг маъноси: Ёлғиз қолган киши олдиндагиларга етиб олиш мақсадида уловини аямай, унга тоқати етмайдиган нарсаларни юклайди. У бу ҳолатида қанча шошилмасин, на кўзлаган ерига етиб олади ва на туяси соғ қолади.\n«Оқил одам – ўзини сарҳисоб қилиб, ўлимдан кейинги ҳолатни ўйлаб амал қиладиган кишидир. Ожиз одам эса ҳавойи нафсига эргашиб, Аллоҳ таолодан кўп (нарсани) умид қиладиган кишидир».\n«Қалбингиз бир (ёмон) нарсага тараддудланса, уни тарк қилинг (қалбда кечадиган турли васвасаларга эътибор берманг)».\n«Аёлга чиройи, моли, дини ҳамда насаби учун никоҳланилади. Сен диндорини танлагин, барака топкур».\n«Қиш фасли мусулмоннинг баҳоридир. Қисқа кунларида рўза тутади, узун тунларида бедор бўлади».\n«Қаноатли бўлиш битмас-туганмас мол, йўқ бўлмайдиган хазинадир».\n«Истихора қилган ноумид бўлмайди, маслаҳат қилган надомат чекмайди, иқтисод қилган фақир бўлмайди».\n«Инфоқда (сарф-ҳаражатда) иқтисод қилиш ҳаётнинг ярмидир, инсонларга дўстона муносабатда бўлиш ақлнинг ярмидир, гўзал савол бериш илмнинг ярмидир».\n«Аллоҳ розилиги йўлида қилинган чора-тадбир каби ақлли тадбир йўқ. Аллоҳ таоло ҳаром қилган нарсалардан тийилишдек тақво йўқ».\n«Ҳақиқий мусулмон – бошқа мусулмонлар тили ва қўлидан омонда бўлган кишидир. Ҳақиқий муҳожир – Аллоҳ ҳаром қилган нарсалардан ҳижрат қилган (яъни ўша нарсаларни тарк қилган) кишидир».\n«Омонатдорлиги йўқ кишининг иймони йўқ, аҳду паймони йўқ кишининг дини йўқ».\n«Қадрдон дўстларга гўзал муомалада бўлиш иймондандир».\n«Кишининг чиройи тилининг фасоҳатидадир».\n«Иккита еб тўймас очкўз бор. Бири – толиби илм, яна бири – дунёни талаб қилувчи».\n«Нодонликдан ортиқ фақирлик йўқ. Ақлдан азизроқ бойлик йўқ, ужб (ўзига-ўзи қойил қолиш)дан тубанроқ йўқ».\n«Гуноҳ унутилмас, яхшилик ўчмас, Дайён Зот ўлмас. Қандай хоҳласанг, шундай бўл».\n«Илмга ҳалимлик қўшилганидан гўзалроқ нарса йўқ».\n«Ризқни ерости бойликларидан изланглар».\n«Дунёда худди мусофир ёки йўловчидек бўлгин, ўзингни қабр аҳлларидан деб ҳисобла».\n«Яхшилик ва мурувватли ишлар ҳалокатли, ёмон ишлардан сақлайди, махфий садақа бериш Робб таолонинг ғазабини сўндиради, силаи раҳм қилиш умрни зиёда қилади».\n«Афвли, кечиримли бўлиш бандага азизликни зиёда қилади, тавозели бўлиш мартабасини юксалтиради, ҳеч бир мол садақа туфайли камайиб қолган эмас».\nМазкур ҳадислардан ташқари, Расулуллоҳ соллаллоҳу алайҳи васалламнинг фазилатлари, маърузалари, хутбалари, дуолари ҳамда аҳдномалари ҳақида жуда кўп ровийлар бир-бирларидан ривоятлар келтирганлар.\nШак-шубҳа йўқки, Расулуллоҳ соллаллоҳу алайҳи васаллам барча соҳада, хусусан фасоҳат ва балоғат соҳасида ҳам бирор киши ета олмайдиган юксак даража эгаси ҳисобланганлар ва бу борада барчага ўрнак бўлганлар.\n Балоғат сўзи «вояга етиш», «етуклик» маъноларини билдиради. Балоғат билан сўзлаш ҳар бир ҳолатнинг вазиятига мос сўзларни топиб, сўзамоллик ила гапиришдир. Юқоридаги жумлада «балоғатли ваъз-насиҳатлар» деб савияси баланд панду насиҳатлар назарда тутилган (валлоҳу аълам).\n Фасоҳат ва балоғат билан гапириш, маъноларнинг сиру асрорлари, хислатли ҳикматлар, гўзал иборалар қўллаш қобилияти.\n Кўп маъноларни ўз ичига олувчи қисқа жумлалар.\n Имом Аҳмад «Муснад»ида ривоят қилган. Бошқа муҳаддислар ҳам ривоят қилган.\n Ҳофиз Ибн Касир бу ҳадиснинг санадини Абу Яълога боғлаган.\n Бу ҳадисни Абу Нуъайм «Асбаҳон тарихи» китобида ривоят қилган. Шунингдек, «Мавоҳиб» китобининг шарҳида ҳам зикр қилинган.\n Ҳеч бир ташқи таъсирсиз вафот этган кишига нисбатан қўлланиладиган бу ибора араб тилида юксак фасоҳат намунасидир.\n «Жомиъус-сағир» китобида ҳадис ривояти имом Дайламийга нисбат берилган.\n Аскарий ривояти. Мазкур икки ривоятдан биринчисида Аббос розияллоҳу анҳу умумий қилиб сўрадилар, кейингисида эса хос қилиб сўрадилар. Расулуллоҳ соллаллоҳу алайҳи васалламнинг иккала саволга ҳам жавоблари тил ҳақида бўлди.\n Икки шайх ривояти.\n Имом Аҳмад ва Ибн Можа ривоятлари.\n Ибн Абу Шайба ва бошқалар ривояти.\n Фирдавснинг «Муснад»ида ривоят қилинган.\n Абу Абдурроҳман ас-Суламий ривояти.\n Имом Табароний ва бошқалар ривояти.\n Имом Байҳақий ва Баззор ривояти.\n Имом Табароний ва имом Аҳмад ривояти.\n Аскарий ва имом Табароний ривояти.\n Имом Аҳмад, Абу Довуд ва бошқалар ривояти.\n Имом Аҳмад, имом Термизий, имом Ҳоким ривоят қилган. Имом Ҳоким саҳиҳлар қаторига киритган.\n Имом Байҳақий ва бошқалар ривояти.\n Имом Ҳоким «Мустадрак»ида ривоят қилганлар.\n Фирдавс «Муснад»идаги имом Дайламийнинг ривояти.\n Абу Шурайҳ ривояти.\n Имом Муслим ривояти. Бошқа муҳаддислар ҳам турли лафзлар билан ривоят қилган.


Ўзбекистон Республикаси Олий хўжалик суди Пленумининг 28.02.1997 й. 65-сон "Ўзбекистон Республикаси хўжалик судларининг малака даражасига эга бўлган судья ходимларига узоқ муддатли хизмати учун қўшимча ҳақ тўлаш тартиби тўғрисида"ги низомни тасдиқлаш тўғрисида"ги қарори | Кучини йўқотган ҳужжатлар | Олий хўжалик суди Пленумининг қарорлари | Суд ҳужжатлари | ЎзР КонунчилигиМаълумотлар тизими «Ўзбекистон Республикаси Олий хўжалик суди Пленумининг 28.02.1997 й. 65-сон "Ўзбекистон Республикаси хўжалик судларининг малака даражасига эга бўлган судья ходимларига узоқ муддатли хизмати учун қўшимча ҳақ тўлаш тартиби тўғрисида"ги низомни тасдиқлаш тўғрисида"ги қарори» | NRM.uz\nЎзР Конунчилиги/ Суд ҳужжатлари/ Олий хўжалик суди Пленумининг қарорлари / Кучини йўқотган ҳужжатлар/ Ўзбекистон Республикаси Олий хўжалик суди Пленумининг 28.02.1997 й. 65-сон "Ўзбекистон Республикаси хўжалик судларининг малака даражасига эга бўлган судья ходимларига узоқ муддатли хизмати учун қўшимча ҳақ тўлаш тартиби тўғрисида"ги низомни тасдиқлаш тўғрисида"ги қарори\n"ЎЗБЕКИСТОН РЕСПУБЛИКАСИ ХЎЖАЛИК\nСУДЛАРИНИНГ МАЛАКА ДАРАЖАСИГА\nЭГА БЎЛГАН СУДЬЯ ВА ХОДИМЛАРИГА УЗОҚ\nМУДДАТЛИ ХИЗМАТИ УЧУН ҚЎШИМЧА ҲАҚ\nТЎЛАШ ТАРТИБИ ТЎҒРИСИДА"ГИ НИЗОМНИ\nЎзбекистон Республикаси Олий хўжалик судининг Пленуми Олий хўжалик суди Раиси М.Абдусаломовнинг таклифларини тинглаб ва муҳокама қилиб, Ўзбекистон Республикаси "Судлар тўғрисида"ги Қонунининг 46 ва 54-моддаларига асосан\n1. Ўзбекистон Республикаси хўжалик судларининг малака даражасига эга бўлган судья ва ходимларига узоқ муддатли хизмати учун қўшимча ҳақ тўлаш тўғрисида"ги Низом юзасидан Олий хўжалик суди Раёсатининг 1996 йил 27 августдаги ушбу Низомни амалга киритиш тўғрисидаги Қарори тасдиқлансин.\n2. Ўзбекистон Республикаси Олий хўжалик суди Пленумининг 1993 йил 16 июлдаги "Ўзбекистон Республикаси хўжалик судларининг малака даражасига эга бўлган судья ва ходимларига узоқ муддатли хизмати учун қўшимча ҳақ тўлаш тартиби тўғрисида"ги 19-сон Қарори ўз кучини йўқотган деб ҳисоблансин.\n1997 йил 28 февралдаги 65-Қарори\nСУДЛАРИНИНГ МАЛАКА ДАРАЖАСИГА ЭГА\nБЎЛГАН СУДЬЯ ВА ХОДИМЛАРИГА УЗОҚ\nМУДДАТЛИ ХИЗМАТИ УЧУН ҚЎШИМЧА\nХАҚ ТЎЛАШ ТАРТИБИ ТЎҒРИСИДАГИ\n1. Мансаб даражасига эга бўлган судьялар ва ходимларга узоқ муддатли хизмати учун қўшимча ҳақ тўланади.\n2. Узоқ муддатли хизмати учун тўланадиган қўшимча ҳақ ойлик мансаб маоши асосида ва унга малака даражаси ва мансаб даражаси учун тўланадиган ҳақни қўшган ҳолда амалга оширилади. Юридик лавозимларда камида икки йил меҳнат стажига эга бўлганларга қўшимча ҳақ тўланади.\n3. Ой давомида қўшимча ҳақ миқдорининг оширилиши ҳуқуқига эга бўлган ходимларга тўланадиган ойлик қўшимчалар ойларга мос равишда ҳисоблаб чиқилган қўшимчаларни қўшиш йўли билан аниқланади.\n4. Узоқ муддатли хизмати учун қўшимча ҳақ олиш ҳуқуқини берувчи умумий меҳнат стажига (орада узилиш бўлганлигидан қатъи назар) қуйидагилар киради:\n- Ўзбекистон Республикаси Олий хўжалик суди Марказий девони, Қорақалпоғистон Республикаси хўжалик суди ва вилоят хўжалик судларидаги судья ва юридик лавозимлардаги ишлар;\n- судлар, нотариал идоралар, адвокатуралардаги, шунингдек прокуратура, адлия, хавфсизлик ва ички ишлар органларидаги олий юридик маълумотга эга бўлган шахслар билан тўлдириладиган лавозимлардаги ва мансаб даражаси берилиши кўзда тутилган лавозимлардаги ишлар;\n- ижро ва касаба уюшмалари органларидаги юристларга бериладиган лавозимлардаги ишлар;\n- мулкчилик шаклидан қатъи назар, давлат ва хўжалик ташкилотларидаги мутахассис-юрист сифатидаги ишлар;\n- ҳуқуқий йўналишдаги илмий-тадқиқот институтларининг илмий ходимлари, шунингдек ўрта ва олий ўқув юртларининг ҳуқуқ фанлари ўқитувчилари лавозимидаги ишлар.\n5. Шунингдек узоқ муддатли хизмати учун қўшимча ҳақ олиш ҳуқуқини берувчи меҳнат стажига қуйидагилар киради:\n- муддатидан олдинги ҳақиқий ҳарбий хизматда бўлиш, шунингдек офицерлар таркибида ҳақиқий ҳарбий хизмат даври ва ҳарбийларнинг муддатдан ташқари хизмат даври;\n- миллий хавфсизлик ва ички ишлар органларидаги махсус унвон бериладиган лавозимлардаги хизмат даври;\n- малака ошириш ва кадрларни қайта тайерлаш тизимидаги ўқув юртларидаги, ишлаб чиқаришдан ажралган ҳолда аспирантураларнинг кундузги бўлимларида юридик соҳа бўйича ўқиш даври;\n- чет элларда ишлаш даври (агар ходим чет элга жўнатилгунга қадар адлия, прокуратура, суд, ИИВ ва хавфсизлик органларида ишлаган бўлса);\n- вакиллик ва ижро ҳокимиятининг сайланадиган лавозимларидаги иш даври (агар ходим бунгача судда, шунингдек адлия, прокуратура, ИИВ ва хавфсизлик органларида ишлаган бўлса);\n- фарзанди бир ярим ёшга етгунга қадар қисман ҳақ тўланадиган таътилда бўлиш даври (агар бу таътиллар ушбу Низомда кўрсатилган лавозимлардаги иш даврига тўғри келган бўлса);\n6. Меҳнат фаолияти ҳисоблаб чиқилаётганда фақат ушбу Низомда кўрсатилган Ўзбекистон Республикасидаги иш давригина эмас, балки МДҲ ҳудудининг бошкқ республикалардаги иш даври ҳам ҳисобга олинади.\n7. Юридик бўлмаган соҳа раҳбарлари ва мутахассисларнинг аввалги ишлардаги иш даври мутахассислиги бўйича ҳисобланади.\n8. Узоқ муддатли хизмати учун қўшимча ҳақ беришда иш стажи хўжалик судларида тузиладиган ва хўжалик суди раиси томонидан тасдиқланадиган ҳайъат тарафидан аниқланади.\n9. Иш стажини аниқлашда меҳнат дафтарчаси асоси бўлиб хизмат қилади. Агар меҳнат дафтарчаси йўқ бўлса, шунингдек меҳнат дафтарчасида керакли ёзувлар бўлмаган ёхуд ундаги маълумотлар нотўғри ёки аниқ бўлмаган ҳолларда, иш стажини тасдиқлаш учун иш даврларига оид маълумотномалар ва бошқа ҳужжатлар қабул қилинади.\n10. Ҳайъатнинг иш стажини аниқлаш бўйича қарори баённомага қўшиб қўйилади ва узоқ муддатли хизмати учун қўшимча ҳақ бериш тўғрисида буйруқ чиқаришда асос бўлиб хизмат қилади.\nҲайъат қароридан кўчирмалар олинади ва узоқ муддатли хизмати учун бериладиган қўшимча ҳақни ҳисоблаб, ойлик иш ҳақига қўшиб бериш мақсадида бухгалтерияга ва ходимнинг шахсий варақасига қўшиб қўйиш учун кадрлар бўлимига берилади.\n11. Иш стажини аниқлаш юзасидан келиб чиқадиган низолар Ўзбекистон Республикаси Олий хўжалик суди Раис ўринбосари, ташкилий кадрлар ва махсус ишлар Бошқармаси бошлиғи, бухгалтерия, ҳисоб ва режалаштириш бўлими бошлиғи таркибидаги ҳайъат томонидан кўриб чиқилади.


Ғарбий Соҳилда нотинчлик\n05 декабр 2020, Тошкент вақти: 22:50\nҒарбий Соҳилда Исроил полициясининг икки ходими отиб ўлдирилди.\nПолиция матбуот вакили Микки Розенфелд ҳужум шимолий Иордан водийсидаги Массуа яҳудий аҳоли пункти яқинида амалга оширилганини айтди.\nУнга кўра, минтақага қўшимча полиция кучлари ва ҳарбийлар жўнатилган. Ҳужум қилганларни қидириш бошланган.\n“Хаарец” газетасининг интернет сайтида билдирилишича, полиция ходимларидан бири воқеа жойида ўша заҳоти, бошқаси тез ёрдам машинаси етиб келганидан кейин ўлган.


12:03 / 22.11.2017\nБундан ташқари, келишувда Cobalt автомобилини янгилаш ҳам назарда тутилган. Бу эса ўз ўрнида ички ва ташқи бозорларда моделнинг жозибадорлигини оширади. GM Uzbekistan Alliance’нинг ишлаб чиқариш ва экспорт салоҳиятининг ўсишига ёрдам беради. Иккала моделнинг серияли ишлаб чиқарилиши Асака автомобиль заводи негизида 2019- йилдан бошланади.\nкроссовер Асака Ўзавтосаноат


09:52 / 09.09.2016\nРио-де-Жанейро паралимпия ўйинларида Ўзбекистон терма жамоаси спортчилари биринчи кунги баҳсларни ўта муваффақиятли бошлашди. Дюздочилардан кейин баҳсларда иштирок этган сузувчилар ҳам делегация ҳисобини медаллар билан бойитишди.\nБаттерфляй услубидаги (S13) 100 метрга сузиш бўйича эркаклар ўртасидаги мусобақада 2 нафар ўзбекистонлик спортчи шоҳсупага кўтариладиган бўлди. Кирилл Паньков ва Музаффар Турсунхўжаев саралаш баҳсларидан муваффақиятли ўтиб, финал йўлланмасини қўлга киритишганди. Финалда Паньков маррага иккинчи бўлиб етиб келди, Турсунхўжаев учинчи ўринни эгаллаб бронза медали билан кифояланди.\nАёллар ўртасидаги баттерфляй услубида (S13) 100 метрга сузиш мусобақаси ҳам Ўзбекистон вакиллари учун омадли кечди. Ўзбекистонлик 3 нафар спортчи саралашдан муваффақиятли ўтиб, финалда иштирок этиш учун йўлланма олганди. Дастлабки 50 метр масофада Муслима Одилова 1-ўринда бораётганди, бироқ маррага америкалик сузувчи биринчи бўлиб етиб келди. Одилова кумуш медалга сазовор бўлган бўлса, Фотимахон Омилова бронза медалини қўлга киритди. Шоҳсанамхон Тошпўлатова 4-ўринни эгаллади.\n19:00 / 18.03.2018\n22:25 / 09.03.2018


Зеро, тинчлик тараққиёт ва ривожланиш гаровидир. Бинобарин, мустақиллик туфайли Президентимиз раҳнамолигида амалга оширилаётган улкан ислоҳотлар самаралари туфайли йилдан-йилга турмушимиз янада обод ва фаровон бўлиб бормоқда. Шундай экан, истиқлол халқимиз учун чексиз имкониятлар эшигини очиб берди, десак, айни ҳақиқат. Давлатимиз раҳбарининг 2014 йил 26 сентябрда эълон қилинган “Қурбон ҳайитини нишонлаш тўғрисида”ги қарори ҳам мамлакатимизда инсон ва унинг манфаатлари нақадар юксак эътиборда эканлигининг яна бир далилидир.\nБу хайрли айёмда ташкил этиладиган турли маросимларда элимизнинг янада бахтли, дастурхонларимизнинг бундан-да тўкин бўлиши ҳар биримизнинг эзгу ниятларимиз ва саъй-ҳаракатларимизга боғлиқ эканлигини инобатга олсак, ушбу қарорнинг беқиёс аҳамиятини англаб етамиз.\nОзод ва обод мамлакатимиз мўмин-мусулмонлари эмин-эркин бахтиёрликда яшаётганлари учун Аллоҳ таолога чексиз миннатдорлик изҳор қилиб, доимий равишда даргоҳига ҳамду санолар айтаяптилар.\nАйниқса, Президентимиз ташаббуси билан мусулмонларнинг диний маросимларини, ибодатларини эмин-эркин адо этишлари учун лозим бўлган барча шарт-шароит муҳайё қилинмоқда. Ислом маданиятига мансуб бўлган минг йиллик тарихга эга, ўтмиш қаъридан оламга нур таратиб келган муқаддас обидалар — масжид ва мадрасалар мўмин-мусулмонларга қайтариб берилди. Аждодларимиздан қолган тарихий меросимиз қайта тикланди, инсоний қадриятларимизнинг асосини ташкил этган Ислом дини таълимотларидан халқимиз яна баҳраманд бўла бошлади.\nИстиқлол неъмати боис, алҳамдулиллоҳ, юртимизнинг ҳар бир гўшаси кундан-кун янгича чирой очмоқда. Айниқса, пойтахтимиз ва вилоятларимизда қад ростлаётган замонавий иншоотлар юртимиз гўзаллигига янада кўпроқ файзу тароват бахш этмоқда.\nПрезидентимиз мамлакатимиз истиқлолининг 23 йиллигига бағишланган байрам тантаналарида таъкидлаганларидек, мустақиллик, истиқлол деган улуғ неъмат, аввало, халқимизга эркинлик ва озод ҳаётни берган, инсоний шаънимиз, миллий онгимиз, қадр-қимматимизни тиклаб, барчамизга ўзлигимизни англаш туйғусини, тилимиз, муқаддас динимизни, қадрият ва урф-одатларимизни қайтариб берган, Ватанимиз тарихида ҳеч нарса билан қиёслаб бўлмайдиган буюк санадир.\nШундай экан, улуғ кунларда ният қиламизки, Аллоҳ таоло юртимиз фаровонлиги, элимиз тинчлигини янада зиёда қилсин. Истиқлолимизнинг нурафшон ёғдуси қалбларимизни мунаввар айлайверсин.\nМазкур рукндаги бошқа мақолалар: « Истеъдодли болалар фестивали\tЭнг улуғвор мақсад — фарзандлар камоли »


Тўғри йўлдан адашиш оқибати - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 11 Январ 2018\tКӯришлар: 691\nТўғри, Шамсиддин суд жараёнида қилган ишидан пушаймонлигини, ўйламай, хато йўлга кирганлигини айтди. Онаси, икки ёш фарзанди борлиги, уларни иқтисодий таъминлаш зиммасида эканлигини айтиб, кечирим сўради. Лекин сўнгги пушаймон – ўзингга душман, дейдилар.\nАслида Шамсиддин ва у каби ғўр инсонларни қинғир йўлга бошлаганлар фақат уларнинггина эмас, балки юртимиз, халқимиз душманларидир.\nЭнди, у - отаси, икки акаси каби қамоқда ўтиришга маҳкум. Агар вақтида «кўзини очмаганида», яна бир акаси – Шоймардон каби Сурияга бориб қолган, не-не бегуноҳ инсонлар қонини тўккан бўларди.\nҲар бир ақлли инсон, аслида, қай ишга қўл урмасин, қай йўлда юрмасин, аввал яхшилаб ўйлаши, ақл тарозисида тортиб кўриши зарур. Ким нима деса, ишониб, оқибатни ўйламай, иш бошлаш, номаълум йўлга кириш эса, ғофил бандалар учун азоб-изтироб, ғам-кулфат келтиради.\nШамсиддин отаси ва акалари каби синалмаган отнинг сиртидан ўтди. Намоз ўқишни ўргатаман, Ислом динидан таълим бераман, деб алдаган, ўзининг манфур, разил ниятларини яширган Мансур Бобоёров, деган кимсанинг ширин алдовларига учди. Ўзаро йиғилиб, «ош ейишлар», аслида, мияларни заҳарлаш, тўғри йўлдан адаштириш эди. Аввалига Шамсиддиннинг отаси – Нуриддин Туранов, акалари – Шоймардон, Муҳаммад, Яҳё ва уларнинг яна бир неча қариндоши Бобоёровнинг тузоғига илинишди. Яширин йиғилишлар пайтида, исломий давлат тузиш учун ундашлар, ҳар бир мусулмоннинг чин вазифаси ҳақидаги тарғиботлар замирида, аслида, қандай жирканч мақсад ётганини на ота, на ака-укалар ўйлаб кўришмади. Улар бирин-кетин «Туркистон Исломий ҳаракати»га аъзо бўлишди. Қасамёд этар эканлар, бу ҳаракатнинг мамлакатимизда, қўшни давлатларда таъқиқланганини хаёлларига ҳам келтиришмади.\nТурановлар Россияга ишлаш учун боришгач, яна Бобоёровга дуч келишди. Суриянинг қонуний ҳукуматига қарши урушда қатнашаётган нопок ниятли кимсалар билан алоқада бўлган Бобоёров Турановлар, уларнинг қариндошларини Тожикистондаги мавжуд қонуний Ҳукуматни ағдаришга гиж-гижлай бошлади. Сурияга бориб, гўё азобда қолган Ислом аҳлига ёрдам беришга даъват этди. Кимдир бироз ўйланиб қоладиган бўлса, маккорлик билан ичган қасами урушини эслатди.\nҚасам. Аслида, кўр каламушлар каби писиб бориб-писиб чиқиладиган яширин давраларда, ўзини яшаётган минтақаси амири, деб эълон қилган разил мақсадли инсон олдида ичилган қасам – қасамми? Турановлар, жумладан, кенжа Туранов - Шамсиддин нега бу ясама қасам урушидан қўрқишди-ю, мамлакатимиз ва халқимизнинг тинч ҳаётини бузишдан қўрқишмади? Нега, ҳатто, чегараларимизни қўриқлаётган ҳарбий қисмга ҳужум қилишнинг оқибатини ўйлашмади? Нега, Ватанимиз иқтисодий тараққиётида муҳим ўрин туттган, минг-минглаб инсонларнинг узоғини яқин қилган – мустақиллигимиз меваси «Истиқлол» ва «Шаҳристон» туннелларини портлатишдек террорчилик амалларига рози бўлишди?\nРоссия ва Туркиядаги портлатишлар жаҳон аҳлини ғазабга солди. Бу портлашлар – террорчилик амаллари натижасида юзлаб бегуноҳ инсонларнинг ҳалок бўлишидан юраклар ларзага тушди. Энди, тасаввур қилинг, «Туркистон Исломий ҳаракати» топшириқларини бажараётган кимсалар агарда тоғларимиз бағридан ўтказилган ҳаёт йўллари – туннелларни портлатишганда нима бўларди? Туннелдан ўтаётганда, мажақланган машиналар, фарзандларининг ҳузурига етиб бора олмай, жон берган ҳайдовчилар, йўловчилар, оғир яраланган одамларнинг оҳ-воҳи, қон дарёси… Бу фожиалар террорчилар кўзини кўр қилмайдими? Жаҳаннам азобига мубтало этмайдими? Жиноят ҳеч қачон жазосиз қолмайди! Ёлғон қасамнинг эса, заррача кучи йўқ! Ёлғон қасам урушидан эмас, эл-юрт лаънати, туғилиб-ўсган Ватанимиз нон-тузи кўр қилишидан қўрқмоқ лозим!\nЮртимиз тинчлигини кўролмаётганлар эса, разил ниятлари йўлида турли-туман йўллардан фойдаланишади. Жумладан, улар одамларни ота-боболаримиз эъзозлаб келган – Имоми Аъзам Абу Ҳанафа мазҳабидан тойдиришга бор кучлари билан интилишади. Аввало, ҳали Исломдан бехабар одамларни бошқача намоз ўқиш тарзига оғдиришади. Салафийларга эргашганлар, аввалига, мазҳабимизни бузишга уринишади ва сўнг, террорчилик амалларига қўл уришади.\nБобоёровнинг ўзи ва у тузоққа илинтирган ўн нафардан ортиқ ғофил инсонлар ҳозир қамоқхоналарда жазо муддатини ўташмоқда. Яна бир неча панжакентликлар олис Сурияга бориб, болалар, аёллар, кексалар, қуролсиз инсонларнинг қонини тўкишди. Улардан айримларининг ҳалок бўлганликлари ҳақида хабарлар олинган, қолганларининг тақдири номаълум.\nАлдангани, тўғри йўлдан адашганини тан олганлардан яна бири – Шамсиддин Туранов устидан ҳукм чиқарилди. Биз унга ўхшаган инсонларнинг Ислом номидан иш кўриб, аслида Ислом дини қоралайдиган қаттол амалларга бошлаётган ёвуз ниятли кимсалар алдовига учиб қолмасликларини истаймиз. Фарзанди олдидаги ўз масъулиятини ҳис қиладиган ҳар бир ота-она ўғли ё қизининг ким билан борди-келди қилаётганини, қайси давраларда ўтириб-тураётганини билиши шарт! Россияга ишлаш учун жўнаб кетаётган фарзандлари тақдиридан ҳам худди шундай огоҳ бўлишлари зарур. Акс ҳолда, «Менинг ўғлим намоз ўқишни ўрганяпти, деб юрган эканман», - дея қилинган пушаймонлар фойда бермайди...\nБугун: 25-01-2020 20:03:54


Трампнинг Афғонистонга “махфий” ташрифи – видео\nАҚШ президенти Дональд Трамп кутилмаганда Афғонистонга ташриф буюрди. У ерда АҚШ ҳарбийлари билан учрашди.\nТашриф давомида Трамп мамлакат президенти Ашраф Ғани билан учрашди.\nУчрашувдан сўнг АҚШ етакчиси “Толибон” ҳаракати билан тинчлик битимини имзолашга ҳаракат қилаётганини айтди.\n“Биз келишувга ёки тўлиқ ғалабага эришмагунимизча, бу ерда қолмоқчимиз”, - деди Трамп.\n2001 йил 11 сентябр терактидан сўнг АҚШ қўшинлари Афғонистонга кирди. Бугунги кунда Афғонистонда 13 минг ҳарбийлари мавжуд.\n10:28 29.05.2020 (Янгиланган 11:18 29.05.2020)\nУшбу соатларда NASA-нинг YouTube-каналида жонли эфирни бутун Америка ва дунё томоша қилди. Қандай бўлганини видеода томоша қилинг!\nОб-ҳаво шароити туфайли АҚШда узоқ вақтдан бери кутилган Crew Dragon космик кемаси парвози амалга оширилмади.\n"Об-ҳаводан ташқари ҳаммаси яҳши, аммо об-ҳаво ҳам тўғри йўналишда харакатланаётганга ўхшайди", - деди камера ортидаги овоз, стартдан 43 дақиқа 13 сония олдин.\nУшбу соатларда NASA-нинг YouTube-каналида жонли эфирни бутун Америка ва дунё томоша қилди.\nПарвознинг кейинги уриниши 30-майга режалаштирилди, аммо COVID-19-га икки марта тест топширган космонавтлар яна карантинга ўтказиладилар.


Қувасой шаҳрида яшовчи Р. Турсунов Ўзбекистон Республикаси Президенти ишонч телефонига мурожаат қилиб, Фарғона шаҳридаги “Хуршидбек мадад инвест” хусусий корхонаси (мурожаатни ўрганиш давомида маълум бўлишича, аслида якка фаолият кўрсатувчи тадбиркор Ж.Мирзахамдамов)дан импорт кафель маҳсулотини 12800000 (ўн икки миллион саккиз юз минг) сўмга сотиб олганлигини, лекин кафель сифатсиз чиққанлиги сабабли тадбиркорга нуқсонли товарни қайтариб, пулини қайтариб олиб берилишида амалий ёрдам кўрсатилишини сўраган.\nМазкур мурожаат тегишлилиги бўйича Фарғона вилоят ҳудудий бирлашмаси ходимлари томонидан ўрганиб чиқилди. Маълум бўлишича, истеъмолчи томонидан ҳар бир метр квадрати 80000 (саксон минг) сўмдан сотиб олинган 160 метр квадрат кафель хонадонга олиб бориб кўрилганда уларнинг ўлчамлари бир хилдамаслиги, сифати ҳам сотувчи айтган даражада эмаслиги маълум бўлган. Шундан сўнг истеъмолчи бу борада сотувчига мурожаат қилган, лекин у унинг қонуний талабини бажармаган.\nМурожаатни ўрганиш давомида нуқсонли товар истеъмолчи иштирокида тўлиғича сотувчига қайтарилди. Сотувчи товарни қабул қилиб олиш баробарида истеъмолчига 5000000 (беш миллион) сўм пул ҳам қайтариб, қолган суммани тез кунларда қайтариши тўғрисида кафолат хати ҳам ёзиб берди. Шундан сўнг орада ўтган бир ой ичида истеъмолчига қолган 7800000 (етти миллион саккиз юз минг) сўм пули ҳам қайтариб берилишига эришилди.\n– Менинг Ўзбекистон Республикаси Президенти ишонч телефонига Фарғона шаҳрида фаолият кўрсатувчи якка тартибдаги тадбиркор Ж.Мирзарахимовдан сотиб олган кафель маҳсулотининг сифатсиз чиққанлиги тўғрисидаги мурожаатим Фарғона вилоят ҳудудий бирлашмаси мутахассиси томонидан ўганиб чиқилди. Ўрганиш натижасига кўра, кафель учун тўлаган пулимни тўлиқ қайтариб олиб берилди, – дейди Р. Турсунов ўрганиш натижаларига кўра ҳудудий бирлашмага тақдим қилган Миннатдорчилик хатида. – Шу сабабли Ўзбекистон истеъмолчилар ҳуқуқларини ҳимоя қилиш жамиятлари федерацияси тизимида ишловчи раҳбарларга ҳамда уларни қўл остида ишловчи ходимларга ўзим ва оила аъзоларим номидан миннатдорчилигимизни билдираман ва олиб бораётган ишларига омад тилайман.\nЎИҲҲҚЖФ Фарғона вилоят ҳудудий бирлашмаси сектор бошлиғи\nСотувчи истеъмолчининг қонуний талабини қондиришга мажбур бўлди


Шавкат Мирзиёев Косондаги «Ишга марҳамат» мономарказида йигит-қизлар билан суҳбатлашди – Bugun.uz\nЖамият, Қашқадарё - 21:32 · 21.04.2022\nШавкат Мирзиёев Косондаги «Ишга марҳамат» мономарказида йигит-қизлар билан суҳбатлашди\nШавкат Мирзиёев 21 апрель куни Косон туманидаги «Ишга марҳамат» мономарказини бориб кўрди. Бу ҳақда Президент матбуот хизмати хабар берди.\nМаълум қилинишича, «Ишга марҳамат» мономарказида техника ва хизмат кўрсатиш соҳаларида 20 га яқин касб-ҳунарга ўқитиш йўлга қўйилган. Ўқув ва машғулот хоналари тегишли ускуна, компьютер, муляж ва бошқа жиҳозлар билан таъминланган. Энг муҳими, ўқиш, ўрганиш ёши чегараланмаган. Бу ерда барча истовчилар, вақтинча ишсиз кишилар ҳам келиши мумкин. Бундай имониятдан фойдаланиб, аҳоли меҳнат бозорида талаб юқори бўлган электрик, сантехник, пайвандчи, ошпаз, қандолатчи, сартарош ва тикувчи каби касбларни ўрганмоқда. Уларга жаҳон стандартлари даражасида кўникма бериш мақсадида Германия, Туркия ва Япония давлатларидан мутахассислар жалб қилинган. Марказ қошида хорижий тилларни ўқитиш ҳам йўлга қўйилган.\nБу ерда нафақат Косон, балки қўшни туманлардаги ишсиз фуқароларга 2 ойдан 6 ойгача бўлган курсларда дарс берилади. Президент марказда яратилган шароитларни кўздан кечирди, касб ўрганаётган йигит-қизлар билан суҳбатлашган.\n«Сизларнинг эртанги кунингизга бефарқ бўлмай, касбга интилишингиз мени хурсанд қилди. Бундай марказларни нима учун қилаяпмиз? Илгари ёшлар касб эгаллаши учун Тошкентга ёки бошқа шаҳарларга борарди. Энди ўша шароитларнинг ўзи ёшларнинг олдига келяпти. Мақсадимиз — аҳолини касб-ҳунарли қилиш. Яхши ҳунари бор одам ишсиз қолмайди, керак бўлса уйидан олиб кетишади. Шунинг учун бу имкониятлардан фойдаланиб, йўлингизни топиб олишингиз керак», — дея таъкидлади давлат раҳбари.\nАввалроқ Шавкат Мирзиёев Косон туманидаги «Бунёдкор» пахта-тўқимачилик кластерининг ишлаб чиқариш корхоналарини бориб кўрганди.


Кун мавзулари, 17 ноябр 2011\n22 январ 2020, Тошкент вақти: 04:29\nпайшанба 17 ноябр 2011\nЧортоқда чегарачилар 23 ёшли фуқарони отиб ўлдирди\nНаманганлик Фозилжон Маҳмудов Қирғизистондан контрабанда моллари олиб ўтаётганда отиб ўлдирилгани айтилмоқда.\nЎзбекистоннинг юз минглаб аҳоли пунктида газ тақчиллиги бор\nРасмий маълумотга кўра, жорий қишда Ўзбекистоннинг 539813 та аҳоли пунктида газ тақчиллиги кузатилади.\nЎзбекистон меҳмондўст мамлакатлар қаторида\nBestnationality.com нашри ўтказаётган сўровнинг олд учлигидан ўрин олган Ўзбекистон дунëдаги энг меҳмондўст давлат, дея эътироф қилинди.\nЎзбекистонинг 7 вилоятидаги пахта билан боғлиқ вазиятни видеокамера билан кузатган инсон ҳуқуқлари фаоллари болалар меҳнати билан боғлиқ вазият ўзгармаганлигини кўришди. 2011 йилнинг Сентябри. Бу ўқув йилида ҳам ўзбекистондаги минглаб талаба ва ўқувчилар пахтага юборилди.\nЎзбекистоннинг 7 вилоятида пахта билан боғлиқ вазиятни видеокамера билан кузатган ҳуқуқ фаоллари мамлакатда болалар меҳнати билан боғлиқ вазият ўзгармаганлигини кўришди.


«Йигитчилик, деб суюқоёқ аёлларга илакишиб қолганимдан қаттиқ афсусдаман... Яқиндан тиббий текширувдан ўтдим, хламидиоз деган дардни орттириб олибман. Айтинг-чи, бу қандай касаллик, асоратлари оғир эмасми?»\n– Нопок йўл, бетартиб жинсий алоқанинг оқибати ана шундай нохуш бўлади. Жинсий йўл билан юқадиган касалликлар сони йигирмага яқин. Муқаррар ўлимга олиб борувчи ОИВ (ВИЧ) ҳам зино орқали ўтиши мумкин.\nСиз сўраган хламидиоз энг кўп учрайдиган таносил касалликлари сирасига киради. Маълумотларга кўра, дунё бўйича ҳар йили 90 миллионга яқин одам хламидиозга чалинар экан. Касалликкнинг тахминан 40 фоиз ҳолларида беморга хламидиоз билан бир қаторда сўзак ва трихомониаз ташхислари ҳам қўйилади.\nКасалликка хламидиялар, деб аталувчи паразитлар сабаб бўлади. Улар сийдик йўлига ўтиб, кўпайишга киришади ва ҳужайраларнинг меъёрида ишлашига тўсқинлик қилади. Одатда касаллик кўз шиллиқ пардаси яллиғланиши (конъюктивит), зотилжам, ошқозон, ичакларнинг яллиғланиши тарзида ифодаланади. Кўз шиллиқ пардасининг узоқ муддат яллиғланиши, бу аъзода чандиқўчоқлари пайдо бўлишига ва ҳаттоки кўриш қобилиятининг йўқолишига сабаб бўлиши ҳам мумкин. Ҳомиладор аёлларнинг 5-14 фоизида бачадон бўйнининг хламидиялар билан зарарланганлиги туғруқ вақтида чақалоқларга катта хавф туғдириши аниқланган. Эркакларда хламидиялар сийдик чиқарув канали, мояклар ва унинг ортиқлари, простата бези каби аъзоларни шикастлаши, простатит, везикулит, бепушликка олиб келиши кўп кузатилади. Аёлларда эса қин, бачадон, унинг бўйни, найлари каби аъзолар шикастланади. Хламидиялар фаллопий найларининг ўтказувчанлигини кескин бузиши сабабли гоҳо аёллар бепушт бўлиб қолишади. Хламидиозга чалинган ҳомиладор аёлда ҳомила бачадондаёқ касаллик юқтириши, бола ногирон ёкиўлик туғилиши мумкин.\nХламидиознинг яширин тури кўпроқ учраши боис аксар беморлар ўзларида бундай дард борлигидан бехабар юришади. Касаллик юқтирилгандан 20-30 кун ўтиб, илк белгилари кўриниш мумкин. Сийдик йўлида нохуш ҳиссиёт, ачишиш ва қичишиш кузатилади. Сийдик тешиги бир оз қизариб, оз миқдорда шилимшиқ ажралиши, сийганда оғриқ сезилиши мумкин. Аёлларда бачадон бўйни ва канали яллиғланади.\nКучли антибиотикларнинг кўпчилиги хламидияни йўқотиш хусусиятига эга эмаслигини назарда тутиб, бу дард шифокор назорати остида махсус даво талаб этувчи хасталик эканини эсда сақланг.\nМарат ТУРСУНОВ, шифокор


АҚШ Оролбўйи минтақасига ўзининг гуманитар ёрдамини юборди - EFFECT.UZ\n. 09:30 | 05.05.2021\nЎзбекистон ва АҚШ давлатлари элчиси Жавлон Ваҳобов бошчилигида ўзбек дипломатлари Вашингтон штатининг Сиэтл шаҳрида Қорақалпоғистон аҳолиси учун Американинг «Project C.U.R.E.» компанияси томонидан ташкил этилган хайрия лойиҳаси доирасида биринчи гуманитар ёрдамни юбориш маросимида қатнашди. Бу ҳақда «Дунё» ахборот агентлиги хабар қилди.\nЭлчихона маълумотига кўра, тадбирда «Boeing» компанияси вице-президенти Монта Фрэйзер, «Project C.U.R.E.» нодавлат ташкилоти президенти Дуглас Жексон ва ушбу ННТнинг хорижий ҳукуматлар билан ишлаш бўйича директори Мелиса Эспости иштирок этди.\nМазкур тадбир Қорақалпоғистонга гуманитар ёрдам ташкил қилиш доирасида «Project C.U.R.E.» ва «Boeing» билан ҳамкорликда уштирилди. Юк таркибини қиймати 3 миллион долларлик тиббиёт буюмлари ва жиҳозлари, сунъий шамоллатиш мосламаларини ўз ичига олган 40 футлик ўнта контейнер ташкил қилди. Келишувга 2019 йилда элчихона раҳбари ва «Project C.U.R.E.» президенти Дуглас Жексон билан ташкилотнинг Вест-Груве (Пенсильвания) ва Хьюстон (Texaс) шаҳарларидаги омборларига ташриф чоғида эришилган эди.\nҚорақалпоғистон соғлиқни сақлаш вазирлиги сўровига биноан «Project C.U.R.E.» томонидан Сиэтлда шакллантирилган гуманитар юкнинг биринчи жўнатмаси қарийб 6 тоннага тенг. Ушбу юкни Канзас-ситидан Сиэтлга (3 минг километр) Пенсильвания штатидаги ўзбеклар диаспораси фаолларидан бири, логистика компанияси асосчиси Аҳмаджон Одилов беғараз амалга оширди. Бундан ташқари, АҚШдаги ватандошлар томонидан асос солинган «Give to Get International» хайрия ташкилоти кўмагида мустақил экспертларнинг Қорақалпоғистондаги тиббиёт муассасаларининг эҳтиёжларини баҳолаш бўйича харажатлари тўланди.\n«Boeing» вице-президенти Монта Фрэйзер ўз сўзида компания раҳбарияти сўнгги 25 йил ичида «Uzbekistan airways» билан яқин ҳамкорлик ўрнатгани ва Ўзбекистоннинг авиация соҳасини ривожлантиришдаги ютуқларини юқори баҳолашини таъкидлади.\n«Биз Қорақалпоғистонга гуманитар юкнинг биринчи партиясини «Dreamliner» самолётида юбориш тадбирида иштирок этаётганимиздан жуда хурсандмиз, – деди Монта Фрэйзер. – Айниқса, коронавирус пандемияси билан боғлиқ бугунги синовли вақтда ушбу хайрия тадбирига улуш қўшаётганимиздан мамнунмиз». «Boеing» вакили ушбу тадбир америкалик самолёт ишлаб чиқарувчи, нотижорат ташкилот ва элчихона ўртасидаги муваффақиятли давлат-хусусий ҳамкорлигига яққол мисол бўлишини таъкидлади.\nМонта Фрэйзер «Boeing»нинг Ўзбекистон билан стратегик ҳамкорликни давом эттиришга содиқлигини тасдиқлаган ҳолда «Project C.U.R.E.» лойиҳасига 100 минг доллар миқдоридаги чек топширди. Ушбу маблағ Оролбўйи аҳолиси учун навбатдаги гуманитар ёрдамни етказишни молиялаштириш учун ишлатилади.\n«Project C.U.R.E.» президенти Дуглас Жексон Қорақалпоғистондаги тиббиёт муассасаларига гуманитар ёрдамнинг биринчи партиясини етказиб бериш бўйича эришилган натижалардан мамнун эканини таъкидлади.\nЎз навбатида, элчи Орол денгизи ҳудуди аҳолисига кўрсатилаётган хайрия ёрдами учун «Boeing» ва «Project C.U.R.E.» компанияларига миннатдорлик билдирди.\nГуманитар ёрдам Сиэтлдан Тошкентга «Uzbekistan Airways» АЖ учун «Boeing» заводида ишлаб чиқарилган еттита сўнгги янги «Dreamliner» самолётидан бири орқали етказиб берилади. 5 май куни эса беғараз кўмак Тошкентдан Нукус шаҳрига етказилади. Тиббий жиҳозлар билан таъминланган навбатдаги тўртта контейнердаги инсонпарварлик юки ёз фасли охирига қадар Оролбўйи минтақасига юборилиши режалаштирилган.\nОТБ Қорақалпоғистоннинг сув таъминотини яхшилаш учун катта миқдорда маблағ ажратишини маълум қилди\nUFC 262. Тони Фергюсон ва Бенеил Дариуш ўртасидаги жанг якунланди (видео)


Турли «нуфузли» рейтингларга қанчалик ишонса бўлади? - Anhor\nAnhor Все посты Турли «нуфузли» рейтингларга қанчалик ишонса бўлади?\nОҳирги пайтларда ОАВларда мунтазам равишда Ўзбекистон кредит рейтингларда ўрни яхшилаганлиги, «Дунё мамлакатларининг фаровонлиги», «Бизнес олиб бориш» индексларида кўтарилганлиги тўғрисида хабарлар пайдо бўлмоқда. Агар бунинг битта «лекини» бўлмаганда, албатта фақат хурсанд бўлиш мумкин бўлар эди. Ўтмиш шуни кўрсатяптики, рейтинг агентликлари ўзларининг кўрсаткичлари ва башоратларида жиддий хатоларга йўл қўйган. Айрим мамлакатларда содир бўлган дефолт ёҳуд яқинлашаётган инқирозни нуфузли агентликлар олдиндан билмаган. Шу туфайли савол туғилади: нуфузли рейтинг агентликлар тадқиқотлари қанчалик ишончли?\nДунёда ўнлаб номи чиққан халқаро агентликлар мавжуд, лекин улардан саноқлилари давлат ва инвесторлар томонидан чексиз ишончга эга. Улар қаторида «катта учлик» деб аталмиш Standard & Poor’s, Fitch Ratings и Moody’s Investors Service. Улар бизнесменларга, институционал инвесторлар ва мамлакатларга инвестицияларининг ишончлилигини баҳолайди ва хавф-хатарларни четлаб ўтишга кўмаклашади. Хорижий кредитларни қулай шартларда жалб этишдан ташқари, рейтинглар мамлакатнинг халқаро обрўсини кўтаришга ёҳуд пасайтиришга таъсир кўрсатади. Мамлакатнинг ҳисоботлардаги рейтинги қанча паст бўлса, хорижий инвесторларнинг унинг иқтисодиётига сармоя қўйиш нияти шунга мувофиқлиги, албатта, маълум.\nЛекин, UzJournalга берган интервьюсида Россия фанлар академиясининг Осиё ва Кавказ тадқиқотлари Марказининг илмий ходими, «ЕвраОсиё ривожланиши» Эксперт марказининг шериги Александр Воробьев хатто «катта учлик» ҳам эмитентларни ёки бутун бир мамлакат тўғрисида ҳар дойим объектив маълумот беролмайди, деб ҳисоблайди. Бунинг сабаби – рейтингларнинг барчасининг субъективлигида. Гап шундаки, рейтинг тузаётганда жуда кўп маълумотларни ҳисобга олиш керак, лекин кўп агентликлар бундай йўл тутмайди.\n«Биринчидан, ҳар бир агентлик битта масалани, вазиятни турли кўрсатгичлар орқали баҳолайди, шунинг учун кўпинча халқаро рейтинг агентликлар таҳлили натижалари турли чиқади.\nМасалан, Fitch Ratings жорий банк мақоми бўйича ҳисобот тузганда муассасанинг ликвидлигини ўрганади, Moody’s эса бу кўрсатгични ҳисобга олмайди — табиийки, бу натижаларда ўз аксини топади. Яна бир мисол келтираман — Россия компаниялари ҳар йили МҲҲС (молиявий ҳисоботнинг халқаро стандарти) ва БҲРС (бухгалтерия ҳисобининг Россия стандарти) бўйича ҳисобот топширишга мажбурлар. Бундай қараганда, компаниялар бир масала бўйича ҳисобот топширадилар, лекин натижалар кўпинча ҳар ҳил чиқади. Бутун дунёда обруга эга бўлган рейтинг агентликларида ҳам худди шундай», — дейди Александр Воробьев.\n«Иккинчидан, юқори ишонч қозонган рейтинглар, асосан, Ғарбий давлатлар агентликлари томонидан тузилади. Уларнинг ҳисоботларида рейтинг қатнашчилари иқтисодиётни ривожланишини қанчалик тўғри тушуниб (Ғарб нуқтаи назаридан) бошқараётгани акс топади. Демак, мамлакат рейтингларда юқори позицияни эгалламоқчи бўлса, демак у ғарбий иқтисодий ва молиявий андозаларга мувофиқ бўлиши шарт», — деди Александр Воробьев.\nЭкспертнинг айтишича, худди шу сабабдан, Ғарбнинг барча тавсияларини сўзсиз бажараётган Грузия қисқа муддат ичида турли рейтингларда ҳудуддаги барча қўшниларидан ўзиб кетди. Лекин, мисол учун, нефть ва газга бой Озарбайжонни олсак, у кўпинча турли иқтисодий рейтингларнинг пастги қаторидан ўрин олади, чунки Ғарбдан келган «уй вазифаларини» аъло бажармайди.\nШу билан бирга эксперт баъзан рейтинглар маълумотлари иқтисодиятдаги реал вазиятдан анча узоқ бўлиши мумкин, чунки давлат органлари томонидан тақдим этилган статистика ҳақиқатни англатмайди (кўпинча рақамлар «яхшиланган» бўлади), бошқа сўз билан айтганда бошланғич маълумотнинг объективлигини ҳар дойим ҳам аниқлашга илож бўлмайди — ёмон ҳосил, об-хаво шароитлари ҳам натижаларга таъсир кўрсатиши мумкин, деб таъкидлади.\n«Оддий фуқароларда нима учун мамлакатнинг рейтингларда ўрни кўтариляпти, лекин оддий фуқароларнинг ҳаётида унинг таъсири сезилмаяпти, деган савол туғилиши табиий. Гап шундаки, рейтинг ўсиши ва аҳолининг ҳаёт даражаси динамикаси орасида узвий боғликлик йўқ. Афсус, ҳисоботлар, катта бизнес ҳолатига таалуқли, шунинг учун аҳолининг кўпчилиги учун ўзгариш кўринмайди», — деб тушунтирди Александр Воробьев.\nЕтакчи рейтинг агентликларига нисбатан сиёсатлаштиришдаги айибловга келсак, UzJournal суҳбатдошининг сўзларига кўра, улар асоссиз.\n«Масалан, нега Жаҳон Банки узининг рейтингида Ўзбекистонни асоссиз мақташ керак?! Бундай қилиш беъмани, чунки ёлғон маълумот бериб, компания ўзининг мижозларининг ишончини йўқотади. Агар Ўзбекистонга батафсил тўҳтасак, оҳирги пайтларда турли рейтинг ва индексларда унинг ўрни кўтарилаётганини кузатамиз. Лекин, шуни тушуниш керакки, рейтингларда бўлиш аҳолини фаровонлиги яхшиланаётганини, мамлакат ялпи маҳсулотига параллель равишда маҳаллий банклардаги депозитлари жадал равишда ўсиб бормоқда деганини англатмайди. Ўзбекистон жаҳонга юзини очганлиги туфайли унинг халқаро имиджи ижобий бўлиб шаклланмоқда», — деб ҳисоблайди эксперт.\n«Кўп йиллар давомида мамлакат, деярли, ёпиқ эди. Кўплаб маълумотлар халқаро тузилмалардан яширилиб келган эди. Мисол учун, очиқ манбаларда давлат олтин ва валюта захиралари тўғрисида маълумот йўқ эди. Жаҳон банки, Халқаро валюта жамғармаси Ўзбекистонга таалуқли ҳисоботларни таҳминий беришга мажбур бўлди. Янги ҳукуматнинг келиши билан ўтган пайтларда ёпиқ бўлган маълумотлар очилди. Бу эътиборга олинмай қолмади, шунинг учун республиканинг рейтинг кўрсатгичлари сезиларли даражада ижобий тарафга ўзгарди», — деди Александр Воробьев.\nЭкспертнинг изоҳларига асосан, рейтинглар ҳар дойим ҳам давлатнинг ривожланишининг ҳақиқий суръатини ва табиатини акс эттирмайди. Бироқ, вазиятни баҳолаш учун муқобил воситалардан бири сифатида қўлланилиши мумкин.\nДемак, улардан мақсадга сари ҳаракатда қандайдир ёрдамчи ишора сифатида фойдаланиш мумкин, бироқ улар вазиятни баҳолашнинг ягона тўғри воситаси деб тушуниш керак эмас.\nЎзбек олими Бутунжаҳон фанлар академиясининг ҳақиқий аъзосига айланди\nЗиддиятли нозик мавзуларни қандай ёритиш керак?


ССВ: “Тез ёрдам” хизматида фаолият юритаётган шифокорлар сони қарийб 14 минг нафарга етди — Sof.uz\nССВ: “Тез ёрдам” хизматида фаолият юритаётган шифокорлар сони қарийб 14 минг нафарга етди\n13.12 19:53 21 Тиббиёт\nҲар қандай соҳа ривожида етук ва малакали кадрлар муҳим аҳамиятга эга. Айниқса, инсон ҳаёти ва саломатлиги билан боғлиқ бўлган тиббиёт йўналишида бу ҳал қилувчи мезондир.\nШу сабабли бугун юртимизда соғлиқни сақлаш соҳасининг энг муҳим йўналиши бўлган “Тез ёрдам” хизматини малакали кадрлар билан таъминлаш ва улар малакасини оширишга алоҳида эътибор қаратиляпти.\nБунинг натижасида 2021 йилнинг айни шу даврига келиб, “103” хизматида фаолият олиб бораётган шифокорлар сони 13 минг 798 нафарга етди. Соҳани малакали врач кадрлар билан таъминланганлик даражаси эса 90,7 фоизни ташкил қилмоқда.\nЖумладан, бу кўрсаткич Наманган ва Бухоро вилоятларида 100 фоиз, Самарқанд вилоятида 99 фоиз, Қорақалпоғистон Республикаси ҳамда Андижон вилоятида эса 95 фоизга тенг.\nТизимда фаолият юритаётган шифокорларнинг 2316 нафари юқори малака тоифасига эга бўлса, 1186 нафари биринчи, 1088 нафари эса иккинчи тоифали мутахассислардир.\nШунингдек, охирги йилларда яна бир муҳим жиҳат – “Тез ёрдам” хизматини реаниматолог-шифокорлар билан таъминлаш борасида ҳам ижобий натижалар қайд этилиб, тизимда меҳнат қилаётган ушбу мутахассислар сони 686 нафарга етди. Бу борада энг яхши кўрсаткич Самарқанд, Бухоро ва Хоразм вилоятлари ҳиссасига тўғри келиб, мазкур ҳудудларда “103” хизмати тўлиқ ушбу мутахассислар билан таъминланган.\nҚолаверса, бугунги кунда соҳада меҳнат қилаётган ўрта тиббиёт ходимлари 29 минг 227 нафар, таъминланганлик даражаси эса қарийб 99 фоизни ташкил қилмоқда.\nАйтиш лозимки, уларнинг 5411 нафари юқори малака тоифасига, 5603 нафари 10-20 йил, 3893 нафари 20 йилдан ортиқ иш стажига эга бўлган ўрта тиббиёт ходимларидир.


Олабуқада вазият барқарор экани айтилмоқда\nОлабуқада Ички ишлар вазири ўринбосари Курсан Асанов аҳоли ўртасида тушунтириш ишлари олиб бормоқда.\nҚирғизистоннинг Жалолобод вилояти Олабуқа туманидаги маллатлараро вазият издан чиқмаслигини назорат қилиш учун туманга милиция қўшимча кучлари жўнатилди.\nЖалолобод вилоят милициясининг билдиришича, Олабуқа туманининг ўзбеклар ва қирғизлар аралаш яшайдиган ҳудудларида миллатлараро вазият барқарор сақланиб қолинмоқда.\n25 сентябр куни Олабуқа туман суди судяси Абибилла Жаримбетовни қирғиз миллатига мансуб маҳаллий аҳоли безориликда айбланган икки ўзбек йигитини ҳибсдан озод қилгани учун калтаклаган эди.\nОлабуқалик Раҳмиддин Эгамбердиев ва Шуҳрат Эгамбердиев Дўстлик қишлоғида қирғиз миллатига мансуб йигитлар билан муштлашгани учун қамоққа олинган эди.\nМаълум бўлишича, муштлашувда қатнашган қирғиз йигитлари қаттиқ жароҳат олганлари учун ҳам милиция томонидан жабрланувчи сифатида тан олинган.\n- Олабуқада ижтимоий-сиёсий вазият барқарор. Милиция ходимлари вазиятни қаттиқ назорат остига олган. Туманга юзга яқин қўшимча милиция ходимлари жалб қилинган, -деди Жалолобод милицияси расмийси Талай Сусунбаев.\nОлабуқа туман ҳокими Атантай Рискуловннинг айтишича, безориликда айбланаётгани айтилаётган ўзбек йигитларининг қайта ҳибс қилиниши туманда 25 сентябрда юзага келган қалтис вазиятнинг юмшашига сабаб бўлган. Бундан ташқари Қирғизистон Ички ишлар вазирлигининг юқори лавозимли расмийлари туманда маҳллий аҳоли орасида тушунтириш ишларини олиб бормоқда.\n- Суд ҳибсдан озод қилинган йигитларни яна қайта қамоққа олди. Ички ишлар вазири ўринбосари Курсан Асанов аҳоли орасида тушунтириш ишларини олиб бораяпти. Кескинлашган вазият тобора юмшаб бормоқда. Халқ билан жуда кўп учрашувларни ўтказаяпмиз,-деди туман ҳокими Атантай Рискулов.\nҚирғиз расмийлари Олабуқада 25 сентябр куни содир бўлган воқеа миллий низо сифатида талқин қилинмаслигини билдирмоқда.\nАйни пайтда 25 сентябрда ўзбек йигитларини ҳибсдан озод қилиш тўғрисида қарор чиқарган судяни калтаклаган қирғиз миллатига мансуб шахсларга қарши жиноят иши очилгани йўқ. Олабуқа туман ҳокимияти тарқатган расмий маълумотда айтилишича, 25 сентябр куни соат 11-12лар орасида юзга яқин одам туман прокурори ўринбосарини ҳам калтаклаган. Прокурорни калтаклаганларга нисбатан ҳам жиноят иши очилгани ҳақида маълумот йўқ.


4053 Ўқиш режими + -\n«Набий соллаллоҳу алайҳи васаллам яхшилик қилишда одамларнинг энг сахийси эдилар. У Зотнинг энг сахий пайтлари эса Рамазонда Жаброил мулоқотларига келганда бўлар эди. Жаброил алайҳиссалом Рамазон тамом бўлгунича ҳар кеча у Зотнинг ҳузурларига келар эди. Пайғамбар соллаллоҳу алайҳи васаллам унга Қуръонни арз қилар (ўқиб берар) эдилар».\n«Бас, у билан Қуръон ўқишар эди. Шунда қачон у Зотга Жаброил алайҳиссалом мулоқот қилса, эсган шамолдан ҳам сахийроқ бўлиб кетар эдилар», дейилган.\n1. Пайғамбаримиз соллаллоҳу алайҳи васалламнинг энг сахий одам эканлари.\n3. Рамазон ойида Жаброил алайҳиссалом ҳар кеча Пайғамбар алайҳиссалом ҳузурларига келиб турганлиги.\n4. Ҳар Рамазонда Пайғамбаримиз соллаллоҳу алайҳи васаллам Қуръони каримни Жаброил алайҳиссалом ҳузурларида ўқиб ўтказиб олишлари. Шунинг учун ҳар бир мусулмон киши ҳам Рамазонда Қуръони каримни камида бир марта ўтказиб олиши лозим.\n5. Рамазонда Пайғамбаримиз соллаллоҳу алайҳи васаллам билан Жаброил алайҳиссалом Қуръон ўқишлари. Яъни аввал Қуръонни Жаброил алайҳиссалом ўқиб бериб, кейин Пайғамбар соллаллоҳу алайҳи васаллам қайтариб ўқиб беришлари. Демак, Рамазонда устозлардан шу тарзда Қуръонни ўтказиб олишга ҳаракат қилмоқ керак.\n«Набий соллаллоҳу алайҳи васаллам: «Ким рўзадорни ифтор қилдирса, Унга унинг ажрича ажр бўлур. Шу билан бирга, рўзадорнинг ажридин ҳеч бир нарса кам бўлмас», дедилар».\nШарҳ: Бу ҳадиси шарифда рўзадор киши учун ифтор емаги бериш улкан савобли иш экани таъкидланмоқда. Рўза тутган одамга қанча савоб берилса, унга ифтор емаги ҳозирлаган одамга ҳам шунча савоб берилиши баён қилинмоқда. Унга рўзадорнинг савобидан олиб берилмайди, балки алоҳида савоб шаклида берилади.\nБу дегани ўзи рўза тутмай, рўзадорга ифтор берса, рўза тутган ўрнига ўтади, дегани эмас. Рўза тутиш ҳар бир инсон учун фарздир. ҳар ким ўзи ўз рўзасини тутиши керак. Бошқа ҳеч нарса бунинг ўрнини боса олмайди. Рўзадорга ифторлик бериш эса хайр-эҳсон ҳисобланади, холос. Буни қилган одам шунга яраша савоб олади.\nУмму Иммора ал-Ансориййа розияллоҳу анҳодан ривоят қилинади:\n«Қачон рўзадорнинг олдида таом ейилса, то еб бўлгунларича (ёки тўйгунларича) фаришталар рўзадорга салавот айтиб туради», дедилар».\n«Қачон рўзадорнинг олдида оғзи очиқлар таом еса фаришталар унга салавот айтурлар», дейилган.\nШарҳ: Ушбу ҳадисда нафл рўза ҳақида сўз кетаётгани шубҳасиз. Мусулмон инсон нафл рўза тутган бўлса-ю, унинг ҳузурида оғзи очиқ кишилар таом еса, у эса сабр қилиб рўзасини давом эттирса, фаришталарнинг салавотига эришар экан. Бу нафл рўза тутиб, уни очиб юбормай охиригача етказадиган кишилар учун улкан башоратдир.\nҲажга тенглаштирди жумани Аллоҳ\nИслом манбаларида ёшларни никоҳ қуришга чақириш\nНикоҳ ҳақида Қуръони Каримда шундай келтирилган ٣٢ Ўз ораларингиздаги тул эркак ва аёлларни ҳамда қул ва чўриларингиздан яроқлиларини давоми...\n02:14 / 02.04.2018 1039\n19:47 / 24.02.2017 2475\nИнсон сотиб олган ҳар бир нарса ҳам тижорат моли бўлавермайди. Кўпгина нарсалар шахсий ва оилавий фойдаланиш учун ҳам бўлади. Фақат сотиб, фойда олиш ниятида давоми...\n04:10 / 04.06.2017 1367\nЧеченистон ҳамда Шимолий Кавказ республикалари делегация аъзоларининг таъзияномасидан видео лавҳа\n01:28 / 19.05.2015 11020


18:53 21.12.2020 (Янгиланган 21:41 21.12.2020)\nБироқ, Ўзбекистон кузатувчи сифатида овоз бериш ҳуқуқига эга бўлмайди. Мазкур мақом ҳеч қандай савдо преференциялар ёки иқтисодий устунликларни назарда тутмайди. Россия Ўзбекистондаги элчиси Владимир Тюрденев Тошкентда бўлиб ўтган йил якуни бўйича матбуот анжуманида бу ҳақда гапирди, деб хабар Sputnik Ўзбекистон мухбири.\nЕОИИга аъзо давлатлар ҳудудида амал қиладиган қоидалар Ўзбекистонга тааллуқли эмас, деб тушунтирди элчи. Ушбу давр мобайнида республика иттифоқда иштирок этишнинг барча хатар ва фойдали томонларни баҳолаш имкониятига эга бўлади.\n"Менинг фикримча, ҳамма нарса тушунарли: Ўзбекистон савдо айланмасининг муҳим улуши ЕОИИ давлатларига тўғри келади, транспорт артериялари ушбу ҳудуд орқали ўтади. Меҳнат миграциясини айтмаса ҳам бўлади. Иттифоққа тўлақонли қўшилиш - осон жараён эмас, эҳтимолий оқибатлар узоқ вақтдан бери ўрганиш олиб борилмоқда" , - деди Тюрденев.\nЕОИИ қўшилишнинг жиддий иқтисодий йўқотишларга олиб келишидан на Ўзбекистон, на иттифоқнинг бошқа аъзолари манфаатдор эмас, бу ерда - ўзаро муросага келиш масаласи, дейди Россия дипломати.


23:26 / 22.11.2017\nПрезидент сайловларида иштирок этишни режалаштираётган телебошловчи Ксения Собчак Россиянинг ривожланиши учун энг тўғри йўл бу президент ваколатлари чекланган парламент республикаси бўлади, деб ҳисобламоқда.\nСобчак бу ҳақда ўзининг сиёсий платформасини ишлаб чиқиш учун ўтказадиган олимлар билан учрашув доирасида суд ислоҳотларини муҳокама қилишда айтиб ўтган.\n“Барчамиз биламиз, конституция президент ва парламентнинг анча қатъий қарама-қаршилиги даврида ёзилган”, деб таъкидлаб ўтган Собчак.\nСобчакнинг фикрича, шу сабабли парламент ролини кучайтириш лозим. “Мен қандайдир вақтдан кейин ҳокимият юқорисига келиши мумкин бўлган одамдан бугунги кунда, фикримча, умуман ноқонуний ҳисобланадиган Думани тарқатиб юборишини талаб қилган бўлардим. Кейин эса парламент ролини кучайтириб, президентнинг ролини камайтириб, шунчаки бошқа тизимни вужудга келтириш керак”, деб айтган Собчак.\nКсения Собчак Россия президенти\nСобчак ва Жириновский яна жанжаллашиб кетди


Афғонистон шимолидаги полиция кучлари қўмондони ҳалок этилди - BBC News O'zbek\nАфғонистон шимолидаги полиция кучлари қўмондони ҳалок этилди\n29 مايو/ أيار 2011\nImage caption Ҳужумда Генерал Муҳаммад Доуд Доуд дохил 6 киши нобуд бўлган\nТаҳор вилояти ҳокими идорасида уюштирилган худкушлик ҳужумида Афғонистон шимолидаги полиция кучлари қўмондони Генерал Довуд Довуд ҳалок бўлган.\nГенерал Муҳаммад Довуд Довуд ҳужумда нобуд бўлган 6 инсон орасида бўлган.\nТолибон ушбу худкушлик амалиётини ўзи амалга оширганини даъво қилган.\nҲужум икки олмон аскарининг ҳам умрига зомин бўлган ва Афғонистон шимолидаги хорижий кучлари қўмондони Генерал Маркус Кнеип тан жароҳати олган.\nЎтган бир неча ой ичида Афғонистон полиция ва ҳарбийларни нишонга олган қатор ҳужумларга саҳна бўлди.\nГенерал Муҳаммад Довуд Довуд\nШўролар босқини пайти мужоҳидлар сафида жанг қилган Мужоҳид қўмондон Аҳмад Шоҳ Маъсуднинг дўсти ва ўринбосари бўлган\n2001 йил Ғарб етакчилигидаги Толибонга қарши ҳарбий амалиётлар пайти "Шимолий алянс" қўшинлари қўмондонлик қилган\nТаҳор ҳокими ва Ички ишлар вазирининг гиёҳванд моддаларга қарши кураш масалаларида ўринбосари вазифаларида ишлаган Худкушлик ҳужумида ҳалок этилгунига қадар Афғонистон шимолидаги полиция хизмати раҳбари бўлган\nРасмийларга кўра, ҳодисада Таҳор вилояти ҳокими Абдул Жаббор Тақво ҳам яраланган.\nГенерал Довуд Афғонистонда Толибонга қарши кураш олиб борган "Шимолий алянс"нинг собиқ қўмондонларидан эди.\nҲужумчи полиция кийим-бошида бўлган\nСўнгги ҳужум Афғонистоннинг нисбатан тинч қисмида содир этилган. Талоқанда амалга оширилган ушбу ҳужумдан омон қолган жосуслик хизмати расмийсининг Би-би-сига айтишича, Генерал Довуд бир мажлисдан чиқиб иккинчисига кетаётган бўлган.\nЎша пайт иккинчи йиғин ўтиши керак бўлган бинода йирик портлаш содир бўлган.\n"У ер ёнаётганди. Довуд ва Таҳор вилояти полиция хизмати раҳбари ерда ётишарди. Бақир-чақир ва йиғи-сиғини эшитиш мумкин эди. Ҳамма жой ағдар-тўнтар бўлганди", деб айтган у. Жосуслик хизмати расмийларига кўра, аввалроқ Генерал Доуднинг ҳаётига таҳдидлар янгараган ва хавфсизлик ниҳоятда кучайтирилган бўлган.\nАммо, полиция кийим-бошида келган ҳужумчи хавфсизлик назорат нуқталаридан ўтишга муваффақ бўлган.\nГенерал Довуд Шимолий Афғонистондаги Ички ишлар вазирлиги қўшинларига бош бўлган. У Толибон жорий йил "баҳорги мавсуми"да бошлаган ҳужумларида ҳалок этилган энг юқори мартабали шахсдир.\nПортлашда камида 6 киши ҳаётдан кўз юмган. Улар орасида Генерал Доуд билан бирга вилоят полиция хизмати раҳбари Шоҳ Жаҳон Нурий ҳам бор.\nҲоким Адбул Жаббор Тақво дохил камида 10 киши тан жароҳати олган.\nДастлабки хабарларда 3 олмон аскари ҳалок этилгани айтилган, бироқ кейинроқ бу рақам 2 дея ўзгартирилди. Уч олмониялик яраланган.


Нега банк картани бермаяпти\n2017 йил – халқ билан мулоқот ва инсон манфаатлари йили\nТадбиркорга кенг имконият\nҚайта ташкил этиш – ишдан бўшатишга сабаб бўла олмайди\nРўйхатнинг ҳаммасини ўқисангиз\nБесўроқ чақириб олдилар\nДоимий рўйхатда турадиган жойида\n«Икки бошли» хорижий фуқаро\nБанк тижорати принципи – фойда кўриш\nЖавобгарликни суғурталашга мажбурсиз\nҲуқуқларни суд тиклайди\nЭшик учун тўлашга тўғри келади\nКоммунал тўловлар: қайта ҳисоблаш учун асос\nХорижий валюталар расмий курсининг Ўзбекистон Республикаси сўмига нисбатан 2016 йилги динамикаси\nГазета Норма маслахатчи / 2016 год / № 52 / Юридик маслаҳатлар\nОилам билан чет элда дам олиш учун жисмоний шахс номига Visa конверсион картасини очмоқчиман. Банкнинг конверсион бўлимига зарур ҳужжатларни: ариза, СТИР, ЎзР паспорти нусхаси, буюртманома бланкаси, банк билан шартномани тайёрлаб топширдим. Банк ходимлари паспортимдаги прописка вақтинча эканлигини аниқлаганликлари сабабли банк кассасига суммани ўтказиш олдидан рад жавобини олдим. Кўп йил аввал узоқ муддатли хизмат сафарида эканлигимда Қозоғистон Республикасида 10 йилга яшаш гувоҳномасини расмийлаштирган эдим. Тошкентдаги рўйхатдан ўчиб, Ўзбекистон Республикасининг Қозоғистондаги консуллик бўлимида ҳисобда турдим. Қозоғистондаги яшаш жойимда доимий рўйхатга олиндим. Хизмат сафари тугагач, Ўзбекистонга қайтдим, пойтахтда доимий прописка ёпилгани боис Тошкентда вақтинча прописка (паспортга ҳар 6 ойга узайтириладиган тилхат) бўйича яшаб келаяпман. ҚРдаги яшаш жойимда доимий рўйхатга олинган ҳолда Қозоғистонда яшаш гувоҳномасига, бироқ мунтазам узайтириладиган вақтинча прописка билан ЎзР биометрик паспортига эгаман. «Валютани тартибга солиш тўғрисида»ги Қонунга мувофиқ, ЎзР паспортига эга бўлган фуқаро ЎзР резиденти ҳисобланади. Шунингдек конверсион карта орқали чет эл валютасини сотиб олиш учун зарур ҳужжатлар рўйхатида ЎзР паспорти эгаларининг пропискаси ҳақида ҳеч нима дейилмаган.\nВақтинча прописка сабабли Visa халқаро конверсион картасини расмийлаштиришни рад этган банк ходимларининг хатти-ҳаракатлари тўғрими?\n– Банкнинг вақтинча прописка сабабли Visa халқаро конверсион картасини расмийлаштиришни рад этиши ҳуқуққа зид.\nФуқароларнинг доимий пропискаси бор-йўқлигига қараб чет эл валютасини сотиб олиш ҳуқуқини чекловчи биронта меъёрий ҳужжат мавжуд эмас.\nЧунончи, резидент жисмоний шахс чет эл валютасини сотиб олиш учун банк ходимига фақат қуйидагиларни тақдим этиши шарт:\n жисмоний шахс – Ўзбекистон Республикаси резидентининг шахсини тасдиқловчи ҳужжат;\n халқаро тўлов картасига қайд этиладиган валюта суммаси ва турини кўрсатган ҳолда чет эл валютасини сотиб олиш учун тегишли шаклдаги буюртманома;\n миллий валютадаги пул маблағлари банк ҳисобрақамида валютани айирбошлаш учун етарли сумма бўлган шахсий пластик банк картаси (30.01.2013 йилдаги ПҚ-1914-сон қарор билан тасдиқланган Низомнинг 7-банди).\nХат муаллифининг ўзи тўғри кўрсатганидек, Ўзбекистон Республикаси фуқаролари доимий пропискаси бор-йўқлигидан қатъи назар, унинг резидентлари ҳисобланадилар («Валютани тартибга солиш тўғрисида»ги Қонуннинг 4-моддаси).\nБунинг устига, ходимлар ўз хизмат ваколатлари доирасидан чиқиш ва фуқароларнинг паспорт тизими (прописка) талабларига риоя этишларини текширишга ҳақли эмаслар. Мазкур масала билан банк муассасалари эмас, балки ички ишлар органлари шуғулланадилар.\nБанкларнинг масъул ходимлари эса резидент жисмоний шахснинг чет эл валютасини сотиб олиш ҳақидаги мурожаатини кўриб чиқишда унинг шахсини тасдиқловчи ҳужжатга кўра фақат шахсий пластик банк картаси тутувчисининг шахсини белгилашга ҳақли (унинг пропискасини текширишга эмас) (Низомнинг 9-банди).\nМаҳкам Воҳидов, «Norma Online» эксперти, юридик фанлар номзоди.\nПрочитано: 1469 раз(а)


Мавсумни якунлаган футболчиларимиз ҳақида\nКиритилган сана: 02.11.2015.\n"Машъал" Олий лиганинг сўнгги икки турини энди ўтказади. Эртага "Локомотив"га қарши ва сўнгги турда "Насаф" билан учрашувни ўтказиб юборадиган бир неча футболчиларимиз бор. Мавсум охирида жароҳатлар жамоамизга жиддий таъсир ўтказмоқда ва таъқиб қилган.\nБотир Носиров - дарвозабонимиз учун ушбу мавсум якунланди. 16-турда Ботир Носиров "Навбаҳор"га қарши учрашувда жароҳат олган эди. Шундан сўнг ҳозирги кунгача жароҳатидан тўла фориғ бўлмаган футболчи "Пахтакор" билан бўлган баҳсдан сўнг операция столига ётишга мажбур бўлди. Бу дегани Носиров учун ушбу мавсум тугаганлигини англатади.\nАббос Омонов - ярим ҳимоячимиз 26 турда оёғидан жароҳат олди ва майдонни эрта тарк этди. Омоновнинг оёғига ушбу ўйиндан сўнг гипс қўйилди ва мавсум охиригача майдонга туша олмаслиги маълум бўлди.\nШоҳруҳ Достонов - ёш ҳужумчимиз машғулотлар жароёнида жароҳат олган ва бундан олдинги бир неча баҳсларни ҳам қўйиб юборишга мажбур бўлган эди. Сўнгги текширивдан сўнг бу футболчимиз ҳам мавсум охиригача мавсумга туша олмаслиги маълум бўлди.